title: Germaani (yhdiste)

text: Germaanin valmistamiseen teollisesti on monia tapoja. Nämä prosessit voidaan jakaa "kemiallisiin reaktioihin", "elektrokemiallisiin reaktioihin" tai "plasmaan perustuviin reaktioihin".


title: Germaani (yhdiste)

text: Germaanin valmistaminen kemiallisen reaktion kautta tapahtuu joko puhtaan germaniumin tai germaniumyhdisteen ja natriumborohydridin, kaliumborohydridin, litiumborohydridin, natriumalumiinihydridin, litiumhydridin, natriumhydridin tai magnesiumhydridin reagoidessa keskenään vedessä tai orgaanisessa liuottimessa.


title: Germaani (yhdiste)

text: Laboratorio-olosuhteissa germaania voidaan valmistaa neljänarvoisesta germaaniyhdisteestä ja hydridireagensseista, tyypillisesti natriumgermanaatista NaGeO:sta ja natriumborohydridista.


title: Germaani (yhdiste)

text: Elektrokemiallisessa reaktiossa annetaan sähkön hajottaa vesi hapeksi ja vedyksi. Germaniumkatodilla muodostuu vetyä, anodina käytetään molybdeenia tai kadmiumia. Tätä tapaa käytettäessä vety reagoi katodilla germaniumin kanssa ja muodostaa germaania, ja anodilla happi muodostaa kiinteää molybdeeni- tai kadmiumoksidia.


title: Germaani (yhdiste)

text: Plasmasynteesissä germaniumia pommitetaan suurtaajuisella vetyplasmalla, jolloin muodostuu germaania ja digermaania (HGe).


title: Germaani (yhdiste)

text: Germaani hajoaa vedyksi ja germaniumiksi 600 K:n lämpötilassa, ja sitä käytetään ohutkalvon kasvatuksessa.


title: Seria

text: Seria on Bruneissa Belaitin piirikunnassa sijaitseva kaupunki. Se on paikallisen öljyteollisuuden keskus.


title: Johan Mattsinpoika Nylander

text: Johan (John) Mattsinpoika Nylander (14. toukokuuta 1742 Oulu – 27. kesäkuuta 1810 Tukholma) oli ruukinpatruuna, kauppias, laivanvarustaja ja hovineuvos.


title: Johan Mattsinpoika Nylander

text: Nylander oli oululaisen porvarissuvun jäsen, joka perusti Nybyn lasitehtaan Olhavaan, mutta toimi samalla kauppiaana ja laivanvarustajana. Hänen vanhempansa olivat kauppias Mattias Nylander ja Margareta Lang. Nylanderin liikemiesuralle antoi vahvan sysäyksen Oulun vuonna 1765 saama tapulikaupunkioikeus.


title: Johan Mattsinpoika Nylander

text: Lasitehtaan yhteyteen Nylander perusti kaksiraamisen sahan, myllyn ja laivaveistämön sekä raivautti 100 tynnyrinalaa peltoa 600 tynnyrinalaa niittyä, eli rakennutti kokonaisen ruukkiyhdyskunnan. Se oli tunnettu sosiaalisista uudistuksistaan. Ansioistaan Nylander saikin vuonna 1788 hovineuvoksen arvonimen kuningas Kustaa III:lta.


title: Johan Mattsinpoika Nylander

text: Nylander varusti lähinnä tervakaupan tarpeisiin yksinään kolme laivaa, oli osakkaana seitsemässätoista muussa laivassa ja rakennutti samalla laivoja veistämöllään. Hänen suunnitelmansa oman tervahovin perustamisesta kariutui, vaikka hän saikin siihen luvan kuninkaalta.


title: Johan Mattsinpoika Nylander

text: Lasinvalmistuksen Nylander aloitti Olhavan lasiruukissa vuonna 1784, kun oli saanut sille privilegion edellisenä vuonna. Nylander oli itse tehtaan johdossa kymmenen vuotta, vuoteen 1794, jolloin luopui tehtävästä vävynsä Adolf Fahlanderin hyväksi. Nybyn tehdas oli tuolloin Suomen huomattavin lasiruukki, ja siellä työskenteli 91 henkilöä.


title: Johan Mattsinpoika Nylander

text: Jouduttuaan vuosisadan vaihteessa taloudellisiin vaikeuksiin Nylander muutti Tukholmaan, missä hän tutki laivanrakennuksen tekniikkaa ja julkaisi vuonna 1804 kirjan "Skeppsredaren och köparen uti Norrbotniska viken" sekä vielä seuraavana vuonna asiaa koskevan kirjoituksen Åbo Tidningar -lehdessä.


title: Johan Mattsinpoika Nylander

text: Nylanderin puoliso vuodesta 1767 oli Margaretha Christina Nessler (1748–1807).


title: Heikki Allonen

text: Heikki Ilmari Allonen (s. 12. kesäkuuta 1954 Oulu) on suomalainen diplomi-insinööri. Hän oli Patrian toimitusjohtaja elokuusta 2008 lähtien, josta toimesta hän jäi eläkkeelle elokuussa 2016..


title: Heikki Allonen

text: Allonen valmistui ylioppilaaksi vuonna 1973 ja diplomi-insinööriksi Teknillisesta korkeakoulusta vuonna 1978. Hän on opiskellut myös Svenska handelshögskolanissa.


title: Heikki Allonen

text: Allonen aloitti uransa Lohja Rudus Oy Ab:n projekti-insinöörinä, jona hän toimi vuodet 1979–1980. Vuosina 1980–1982 hän toimi Saudi Building Material Co:n toimitusjohtajana. Allonen toimi vuodet 1982–1986 Oy Lohja Ab:n osastopäällikkönä, 1986–1988 apulaisjohtajana ja 1988–1991 yrityssuunnittelujohtajana sekä vuosina 1991–1992 samassa tehtävässä Metraksi (sittemmin Wärtsilä) sulautuneessa yrityksessä. Vuodet 1992–2000 hän oli yrityksen johtokunnan jäsen.


title: Heikki Allonen

text: Vuosina 2001–2003 Allonen oli SRV Yhtiöiden toimitusjohtaja. Fiskarsin toimitusjohtajana hän työskenteli vuodet 2003–2007. Keväällä 2008 hänet nimitettiin Patrian hallituksen jäseneksi ja elokuussa toimitusjohtajaksi. Allonen seurasi tehtävässä Patriaa vuodesta 2001 johtanutta Jorma Wiitakorpea.


title: Heikki Allonen

text: Allonen on ollut vuodesta 1995 naimisissa presidentti Mauno Koiviston tyttären Assi Koiviston kanssa. Hänellä on kaksi poikaa aiemmasta avioliitostaan.


title: Nang sbek

text: Nang sbek eli sbek thom on Kambodžan khmerien luoma varjoteatteri. Sitä esitetään kaksi metriä korkeilla nahasta leikatuilla nukeilla. Teatterimuoto on kehittynyt jo Angkorin valtakunnan aikana. Esitykset on pyhitetty jumalille ja sidottu tiettyihin juhlapäiviin kuten uuteenvuoteen tai kuninkaan syntymäpäivään.


title: Nang sbek

text: Esityksissä pingoitetaan suuri kangas nuotion (tai nykyisin projektorin) eteen. Kussakin nukessa on kaksi bambukeppiä, joiden avulla nukkea liikuttava tanssija saa sen elämään seuraten tarkkaa koreografiaa. Esitykset liittyvät Reamkeriin, eeppiseen taruun, joka on Ramayanan kambodžalainen muoto. Koko Reamkerin esittäminen kestäisi 27 tuntia, eikä sitä olekaan esitetty kokonaisena vuosikymmeniin.


title: Nang sbek

text: Nang sbek on Kambodžan kolmesta nukketeatterityypistä suurellisin, ja sitä kutsutaankin kuninkaalliseksi nukketeatteriksi. Siinä on isommat nuket kuin muissa muodoissa, ja jokainen hahmo leikataan omasta naudantaljastaan. Nukkejen raajat eivät liiku, ja niissä on tyypillisesti aukkokoristelua.


title: Pimeä tähti (pimeä aine)

text: Pimeä tähti on teoreettinen tähtityyppi, joka on muodostunut lähes pelkästään WIMP-partikkeleista koostuvasta pimeästä aineesta maailmankaikkeuden alkuvaiheissa.


title: Pimeä tähti (pimeä aine)

text: Pimeä tähti tuottaa energiansa annihiloimalla pimeää ainetta ja voi fuusioreaktion uupumisen takia kasvaa jopa auringon massaiseksi. Halkaisijaltaan tähdet voivat olla jopa astronomista yksikköä AU:ta. Tähti ei säteile näkyvän valon alueella vaan infrapuna-alueella. Lisäksi tähdestä lähtee voimakasta gammasäteilyä. Johtuen alati kasvavasta pinta-alasta tähden pintalämpötila on hyvin alhainen. Pimeän tähden eliniäksi on arvioitu 10 miljoonasta vuodesta aina miljardeihin vuosiin. On myös arveltu, että pimeän tähden palaessa loppuun tähti muuttuisi tavalliseksi, vetyä polttavaksi tähdeksi ja tämän jälkeen (riippuen massasta) räjähtäisi supernovana tai luhistuisi mustaksi aukoksi.


title: Pimeä tähti (pimeä aine)

text: Sen lisäksi että maailmankaikkeuden alkuvaiheessa pimeän aineen tiheys on voinut olla riittävän suuri pimeän tähden syntymiseen voidaan pimeää ainetta polttavia tähtiä löytää myös galaksien ytimissä toimivien supermassiivisten mustien aukkojen läheltä. Esimerkiksi Linnunradan supermassiivista mustaa aukkoa kiertää joukko massiivisia, hyvin kuumia ja nuorelta näyttäviä tähtiä. Kuitenkin tähtien muodostuminen lähellä supermassiivista mustaa aukkoa on epätodennäköistä suuren vuorovesivoiman vuoksi, joten yhtenä selityksenä on, että tähdet ovat muodostuneet muualla mutta ajautuneet vuosimiljardien aikana kiertämään aukkoa. Aukon läheisyydessä oleva pimeän aineen keskittymä ruokkii lähelle ajautuneita tähtiä saaden tähdet näyttämään nuorilta tähdiltä. Linnunradan pimeän aineen määrä tunnetaan melko tarkasti, ja tämän pohjalta on voitu laskea, että mikäli pimeä aine koostuu WIMP-partikkeleista voisi oma aurinkomme saada noin kymmenesmiljardisosan energiastaan pimeän aineen annihiloitumisesta.


title: Pimeä tähti (pimeä aine)

text: Toinen vaihtoehtoinen paikka pimeää ainetta polttavien tähtien löytymiseen on pallomainen tähtijoukko. Pimeän aineen avulla pallomaisten tähtijoukkojen valkoisten kääpiöiden jäähtyminen voisi pysähtyä – kelviniin. Tätä vaihtoehtoa tutkitaan muun muassa avaruusteleskooppi Hubblen avulla.


title: Hans Karlgren

text: Hans Karlgren (1933–1996) oli ruotsalainen kielitieteilijä, joka oli sotien jälkeisen yleisen kielitieteen pioneereja Pohjoismaissa. Hän opiskeli pohjoismaisten kielten lisäksi tilastotiedettä, ja tuli tunnetuksi tilastomenetelmien soveltamisesta 1950- ja 1960-luvuilla. Hänelle myönnettiin vuonna 1983 Suomen Leijonan komentajamerkki.


title: Hans Karlgren

text: 1950-luvulla Karlgren toimi Ruotsin eduskunnassa pikakirjoittajana, ja julkaisi vuonna 1973 Melinin pikakirjoituksen oppikirjan "Latskrift" vaikka itse käytti Arendsin järjestelmää työssään. Vuonna 1962 Karlgren perusti "Statistical Methods in Linguistics" -aikakauslehden, joka ilmestyi vuoteen 1980 asti.


title: The Walking Dead (sarjakuva)

text: The Walking Dead on Robert Kirkmanin käsikirjoittama, kuukausittain ilmestyvä yhdysvaltalainen sarjakuva. Sarjakuvasta on myös tehty samanniminen televisiosarja sekä sarjakuvan universumiin perustuva videopeli.


title: The Walking Dead (sarjakuva)

text: Sarjakuva voitti Eisner-palkinnon vuonna 2010 "Paras jatkuva sarja" -kategoriassa.


title: The Walking Dead (sarjakuva)

text: Sarjakuvassa kuvataan sheriffi Rick Grimesin ja hänen hajanaisen ryhmänsä selviytymistä zombien valtaamassa Amerikassa. Sarjan keskeinen teema on ihmisten väliset konfliktit ja niiden selvitys, ei niinkään epäkuolleet.


title: The Walking Dead (sarjakuva)

text: Sheriffi Rick Grimes herää viikkoja kestäneestä koomasta vakavan ampumakohtauksen jälkeen. Tämä pian huomaa sivilisaation romahtaneen ihmislihaa himoitsevien epäkuolleiden ansiosta, joiden purema aiheuttaa kuoleman ja muuttumisen yhdeksi zombiesta. Opittuaan kaiken olennaisen selviytymisestä Rick lähtee etsimään vaimoaan Loria ja poikaansa Carlia. Rick löytää pian heidät sekä leirillisen ihmisiä joiden johtajana toimii Rickin kollega Shane. Shanesta tulee pian mustasukkainen Rickiä kohtaan rakastaessaan Loria. Yöllä kulkijat hyökkäävät ihmisten leiriin ja tappavat osan selviytyjistä. Carl ampuu Shanen, kun tämä yrittää ampua Rickin.


title: The Walking Dead (sarjakuva)

text: Rickistä tulee ryhmän johtaja, ja ihmiset jättävät leirin taakseen. Lori on raskaana mutta lapsen isyys on epäselvää. Carl saa vakavan ampumahaavan ja ryhmä löytää uusia ihmisiä jotka lupautuvat auttamaan tätä, parantaen pojan. Ryhmä löytää uuden kodin, vankilan.


title: The Walking Dead (sarjakuva)

text: Ryhmä löytää vankilasta neljä elävää vankia. Julien ja Chrisin itsemurhayritys epäonnistuu, ja ihmiset tajuavat ettei puremaa tarvita kulkijaksi muuttumiseen; zombipatogeeni piilee kaikissa elävissä ihmisissä. Käytyään Shanen haudalla Rick tajuaa Richardsin tappaneen Hershelin tyttäret ja pahoinpitelee tämän. Lopulta Maggie tappaa Richardsin, ja Dexter miltei ajaa ihmiset pois vankilasta. Rick saa tilaisuuden ampua tämän.


title: The Walking Dead (sarjakuva)

text: Michonne saapuu vankilalle. Rickin johtajuus asetetaan kyseenalaiseksi, ja hän joutuu tappeluun Tyreesen kanssa. Rick saa kuulla, että ei ole enää ryhmän ainut johtaja. Hän pitää puheen ihmisille jossa kertoo että ihmisten on muututtava maailman mukana.


title: The Walking Dead (sarjakuva)

text: Rick, Glenn ja Michonne lähtevät etsimään alas syöksynyttä helikopteria ja löytävät Woodburyn. Kaupungin johtaja Kuvernööri osoittautuu mielipuoleksi, ja vangitsee kolmikon.


title: The Walking Dead (sarjakuva)

text: Rick saa ryhmineen liittolaisia ja he onnistuvat pakenemaan Woodburysta. Martinez pettää Rickin, ja Rick tappaa Martinezin. Tämän jälkeen hän tiedottaa että Kuvernööri löytää heidät ennemmin tai myöhemmin, käskien ihmisiä valmistautumaan sotaan.


title: The Walking Dead (sarjakuva)

text: Viikkojen jälkeen Kuvernööri löytää vankilan, aikeinaan tappaa kaikki sisällä olevat ihmiset ja ottaa vankila haltuunsa.


title: The Walking Dead (sarjakuva)

text: Kuvernööri tuhoaa vankilan tapattaen paljon omiaan ja vankilan ihmisiä, taistelun päätteeksi myös itsensä. Rick ja Carl onnistuvat pakenemaan.


title: The Walking Dead (sarjakuva)

text: Rickin mielentilan hämärtyessä tämä ja Carl yrittävät löytää aiemmin vankilalta pakoon lähteneitä ystäviään. He löytävät lopulta muutkin ihmiset ja lisäksi Abrahamin, Eugenen ja Rositan. Eugene tietää syyn zombiepidemialle, ja ihmiset alkavat matkata kohti Washingtonia josta löytyy tämän mukaan pelastus.


title: The Walking Dead (sarjakuva)

text: Rick, Carl ja Abraham lähtevät visiitille Kentuckyyn, toiveenaan löytää aseita sekä Jonesin perhe. Matkalla Rick ja Abraham surmaavat joukon miehiä jotka yrittävät ryöstää seurueen. Vain Morgan löytyy Kentuckysta elossa, ja palatessaan muiden luo massiivisen kulkijalauma lähtee seuraamaan selviytyjiä.


title: The Walking Dead (sarjakuva)

text: Ben surmaa veljensä Billyn, ja Carl joutuu ampumaan Benin. Dalen kaappaa joukko kannibaaleja, ja Rick ryhmineen teloittaa joukon. Carl tunnustaa tekonsa Rickille.


title: The Walking Dead (sarjakuva)

text: Eugene tunnustaa valehdelleensa kaikesta. Värvääjä Aaron löytää ryhmän ja ihmiset lähtevät tämän mukana heidän uuteen kotiinsa, Alexandriaan.


title: The Walking Dead (sarjakuva)

text: Rick alkaa asettua Alexandrian johtoon, jonne suuri kulkijalauma Washingtonista pian löytää.


title: The Walking Dead (sarjakuva)

text: Kulkijat tunkeutuvat sisään yhteisöön, mutta ihmiset voittavat lauman. Carl saa vakavan ampumahaavan ja vaipuu koomaan.


title: The Walking Dead (sarjakuva)

text: Ihmiset jatkavat elämäänsä osan heistä käydessä levottomina. Carl herää koomastaan.


title: The Walking Dead (sarjakuva)

text: "Jesus" löytää Alexandrialaiset ja kertoo kilometrien päässä olevan useita yhteisöjä. Osa ihmisistä viedään suurimpaan näistä, Hilltopiin, jolla on vihollisia, ryhmä nimeltään "Pelastajat". Rick uskoo että he pystyvät kukistamaan heidät.


title: The Walking Dead (sarjakuva)

text: Rick aliarvioi vihollisensa ja pelastajat tappavat Abrahamin ja Glennin. Rick vapauttaa Andrean vangitseman Dwightin, mutta lähettää Jesuksen tämän perään ottamaan lisäselvyyttä uhasta.


title: The Walking Dead (sarjakuva)

text: Rick uskottelee ihmisille, että alistuu Neganin tahtoon, mutta on tosiasiassa salaliitossa eri kommuunien jäsenten sekä Dwightin, Negania vihaavan Pelastajan, kanssa.


title: The Walking Dead (sarjakuva)

text: Spencer ehdottaa Neganille Rickin tappamista, joka ei pidä tämän puheista ja tappaa Spencerin. Rick raivostuu ja päättää tappaa Neganin, epäonnistuen. Negan joutuu silti perääntymään tajuten että sota on alkamassa.


title: The Walking Dead (sarjakuva)

text: Ihmiset nousevat kapinaan Negania vastaan, ja tämä hyökkää Alexandriaan.


title: The Walking Dead (sarjakuva)

text: Useiden hyökkäysten jälkeen sota päättyy, ja Rick tuomitsee Neganin vankeuteen Alexandriaan.


title: The Walking Dead (sarjakuva)

text: Vuosia myöhemmin yhteisöt ovat linkittäytyneet yhteen teiden avulla, ja ihmiset ovat alkaneet elää sivistynyttä elämää hyvin kunnostetuissa kodeissaan. Rick on yhä Alexandrian johtaja ja pyrkii palauttamaan inhimilliset arvot yhteisöihinsä. Myös Hilltop ja Pelastajat ovat saaneet uudet johtajat, Maggien ja Dwightin. Vartiomiehet löytävät kommuunin ulkopuolelta pienen ryhmän, johtajanaan Magna.


title: The Walking Dead (sarjakuva)

text: Vartiomiehet alkavat oudosti kadota ja Marco väittää kulkijoiden puhuvan. Katoamisten takana on mystinen ryhmä, "Kuiskaajat". Jesus kaappaa erään heistä Hilltopiin, nuoren Lydian. Hilltopilaiset saavat tarpeekseen Maggiesta ja Carlista, ja Gregory saa osan heistä suostuteltua heidän tappamiseen. Carl ja Lydia lähentyvät, ja Lydian päätyessä vaihtokaupassa takaisin Kuiskaajille Carl lähtee tämän perään.


title: The Walking Dead (sarjakuva)

text: Maggie tapattaa Gregoryn murhayrityksestä. Alexandriassa järjestetään markkinat joihin Alpha salaa osallistuu. Rick lähtee etsimään Carlia kuultuaan tämän katoamisesta ja löytää poikansa sekä Kuiskaajien leirin. Alpha varoittaa Rickiä näyttäen tälle tuhansien kulkijoiden lauman, joka on heidän kontrollissaan. Lähdettyään leiristä Lydia mukanaan ihmiset kohtaavat yhteisöjen asukkaiden päistä tehdyn rajan heidän ja Kuiskaajien välille.


title: The Walking Dead (sarjakuva)

text: Ryhmä palaa kotiinsa kertoen uutiset. Ihmiset ovat suivaantuneita Rickille kun tämä päättää etteivät he sodi Kuiskaajia vastaan. Rick pyytää Neganilta apua tilanteeseen, joka neuvoo tätä lietsomaan propagandaa. Dwight muuttaa Alexandriaan kyllästyttyään johtotehtäviin Lauran kanssa. Morton on aikeissa murhata Rickin kunnes tämä tappaa Mortonin. Rick ja kertoo ihmisille aplodien saattelemana että he perustavat armeijan Kuiskaajia varten.


title: The Walking Dead (sarjakuva)

text: Ihmiset aloittavat sotilaskoulutuksen. Eugenen lähettäessä radiokuulutuksia Washingtoniin joku yllättäen vastaa niihin, ja tämä yrittää rakentaa luottamusta Ohiossa asuvaan Stephanieen. Brandon vapauttaa Neganin ja vaatii tämän tappavan Rickin. Negan ei pidä pojan ajatuksesta ja tappaa tämän. Negan kohtaa ryhmän Kuiskaajia sekä Betan. Kuiskaajien leirissä Negan opettelee talon tavoille, mutta ei pidä heidän tavastaan elää ja tappaa Alphan. Beta vannoo kuolemaa Neganille ja muille ihmisille, sodan syttyessä.


title: The Walking Dead (sarjakuva)

text: Negan palaa Alexandriaan, ja näyttää Alphan pään Rickille saaden murusen tämän luottamusta. Ihmiset suunnittelevat hyökkäyksiä, elävät turvassa muurien sisällä ja pitävät päänsä kylmänä, samalla kun suuri joukko kulkijoita ja Kuiskaajia lähestyy ihmisten asutuksia. Armeija voittaa vihollisjoukot. Samaan aikaan Hilltop joutuu hyökkäyksen kohteeksi ja tuhoutuu liekkeihin. Sherry alkaa suunnittelemaan hyökkäystä Alexandriaan. Armeija palaa kotiin ja kertoo Rickille uutiset. Rick muistaa massiivisen kulkijalauman ja tajuaa Kuiskaajien käyttävän sitä tuhotakseen Alexandrian.


title: The Walking Dead (sarjakuva)

text: Iso osa laumasta tunkeutuu Alexandriaan, mutta ihmiset saavat tilanteen nopeasti hallintaan. Pian Pelastajat saapuvat Alexandrian porteille. Sherry pian suivaantuu Rickiin ja on lähellä tappaa hänet, kunnes Rick puolustautuu ja vahingossa surmaa tämän. Andrea palaa Alexandriaan ja menehtyy puremaansa. Negan rauhoittaa pelastajat.


title: The Walking Dead (sarjakuva)

text: Rick selittää Maggielle, että Negan lähetetään omille teilleen pian. Maggie myöhemmin lähettää Danten Neganin perään. Rick saa kuulla Eugenen radiokontaktista, ja kasaa pienen tiimin jonka lähettää Ohioon. Samaan aikaan hän joutuu eripuraan Dwightin kanssa. Maggie vie ryhmänsä takaisin Hilltopiin, korjaustöitä varten ja saa Williamin avustuksen. Eugenen ryhmä saapuu Pittspurghiin, jossa Siddiq paljastaa Eugenelle olleensa Rositan rakastaja. Eugene antaa tälle anteeksi. He kohtaavat Juanitan, joka kutsuu itseään "Prinsessaksi". Aaronin ja Jesuksen matkatessa takaisin Hilltopiin, Beta yllättää heidät. Aaron tappaa Betan, ja pariskunta löytää loput kuiskaajat päästäen lähes kaikki päiviltään. Eugene ja muut kohtaavat etsimänsä, ryhmän nimeltä Commonwealth.


title: The Walking Dead (sarjakuva)

text: Commonwealth vastaan ottaa Eugenen ryhmineen sisään. Pitkän sanaharkan jälkeen Lance suostuu viemään Eugenen Stephanien luo. Lance kertoo heille paikasta, jossa noin viisikymmentä tuhatta ihmistä elää normaalia elämää. Michonne kohtaa tyttärensä Elodien, ja perhe jakaa kokemuksensa. Pukuhuoneessa sotilaat suunnittelevat jonkinasteista vallankaappausta. Eugene ryhmineen ihmettelevät Commonwealthin väestön käytöstä, ja joutuvat hetkellisesti pulaan pistäessään viranomaisille hanttiin. Michonne päättää jäädä yhteisöön, kun Eugene lupautuu viemään Pamelan ja muita kansalaisia Alexandriaan.


title: The Walking Dead (sarjakuva)

text: Sivilisaation romahduttavat epäkuolleet zombit, jotka ajavat ihmisrodun sukupuuton partaalle. Zombit tunnetaan sarjakuvissa kymmenillä eri nimillä, kuten kulkijat (yleisesti), vaeltajat, väijyjät (päähahmojen kesken) ja purijat (Woodburyssä). Epäkuolleet yrittävät syödä ja purra eläviä ihmisiä, ja mikäli siinä onnistuvat he saavat elävän ihmisen tapettua. Ihmisen kuoltua (mikäli tämän aivot säästyvät vahingoilta) tämä herää henkiin kulkijana. Kaikissa ihmisissä piilee myös patogeeni, joka ihmisen kuoltua aktivoituu ja muuttaa tämän zombiksi riippumatta onko tätä purtu vai ei.


title: The Walking Dead (sarjakuva)

text: Zombi ei kuole ruumiiseen kohdistuneisiin iskuihin kuten normaali ihminen voisi kuolla. Se tulee tappaa napakalla iskulla päähän.


title: The Walking Dead (sarjakuva)

text: Zombin puremasta voi jäädä henkiin amputaation avulla; se vaatii ripeää toimintaa ja infektoituneen raajan poistamista pikimmiten.


title: The Walking Dead (sarjakuva)

text: Sarjakuvan luoja Robert Kirkman suurena zombien ystävinä otti mallia George A. Romeron kauhuelokuvista sarjakuvaansa. Kirkman tosin totesi haastatteluissa, että hänen zombinsa eivät koskaan kehity viisaiksi kuten Romeron elokuvissa.


title: Tomasz Pukacki

text: Tomasz Pukacki (s. 9. elokuuta 1967 Poznań, Puola) on puolalainen muusikko, basisti ja lauluntekijä. Hänet tunnetaan parhaiten puolalaisen metalliyhtye Acid Drinkersin basistina ja laulajana.


title: Tomasz Pukacki

text: Acid Drinkers


title: Tomasz Pukacki

text: Titus' Tommy Gunn


title: Tomasz Pukacki

text: Homo Twist


title: Tomasz Pukacki

text: Virgin Snatch


title: Tomasz Pukacki

text:
Albert Rosenfield
Vierailut


title: Prahok

text: Prahokkiin käytetty kalalaji on "Henicorhynchus siamensis". Sitä valmistetaan usein joukolla. Kalat perataan ja murskataan perinteisesti polkemalla. Valmista tahnaa kuivatetaan päivä auringossa, ja sen jälkeen se pakataan tiiviisti muoviin käymään viikkojen tai kuukausien ajan. Hienoimpia lajeja kypsytetään kolme vuotta. Valmiina Prahok on harmaanruskeaa ja voimakkaan hajuista.


title: Marcel Chevalier

text: Marcel Chevalier (28. helmikuuta 1921 Montrouge, Ranska – 8. lokakuuta 2008 Vendôme, Ranska) oli viimeinen ranskalainen pyöveli. Hänet tunnettiin nimellä Monsieur de Paris. Chevalier aloitti työskentelyn vuonna 1958, jolloin hän teloitti 40 kuolemaantuomittua. Viimeisen teloituksensa hän suoritti 10. syyskuuta 1977.


title: Kultafasaanit

text: Kultafasaanit ("Chrysolophus") on aitokanojen heimoon kuuluva kanalintusuku. Kultafasaanien sukuun kuuluu BirdLife Suomen mukaan kaksi lajia.


title: Kepitysrangaistus Singaporessa

text: Kepittäminen on Singaporessa yleisesti käytössä oleva ruumiinrangaistus. Kepittämistä voidaan käsitellä useissa konteksteissa, esimerkiksi lainkäytöllisestä, koulun ja tai kodin näkökulmasta.


title: Kepitysrangaistus Singaporessa

text: Tunnetuin kepitysrangaistuksen muoto on lainkäytöllinen. Alle 50-vuotiaat miehet voivat saada useista eri rikoksista rangaistukseksi kepityksen. Kepitysrangaistus voidaan tuomita 30 eri rikoksesta, mukaan lukien panttivangin ottaminen, ryöstö, huumeiden käyttö ja vandalismi. Kepitys on pakollinen rangaistusmuoto joidenkin rikosten osalta kuten raiskauksesta, huumekaupasta, laittomasta rahanlainauksesta ja maassaolorikoksista.


title: Kepitysrangaistus Singaporessa

text: Vuonna 1993 kepitysrangaistuksen sai 3 244 rikollista. Vuoteen 2007 mennessä luku oli kaksinkertaistunut ja yhteensä 6 404 sai tuomioksi kepityksen. Noin 95 % rangaistuksista pantiin täytäntöön.


title: Kepitysrangaistus Singaporessa

text: Kepityksessä käytetään 1,2 metrin mittaista 1,27 senttimetriä paksua rottinkikeppiä. Keppiä liotetaan vedessä, jolloin se turpoaa ja siitä tulee joustavampi.


title: Kepitysrangaistus Singaporessa

text: Kepitys on myös käytössä Singaporen armeijassa ja lievempänä myös kouluissa. Vanhemmat voivat käyttää kepitystä rangaistuksena lapsille.


title: Paksunokkavireo

text: Paksunokkavireo ("Vireo crassirostris") on Länsi-Intian saaristossa tavattava varpuslintu. Sen esiintymisalue käsittää Bahamasaaret, Caymansaaret, Tortugan, Caicossaaret ja Kuuban pohjoispuolella sijaitsevan Cayo Paredón Granden. Lajista tunnetaan viisi alalajia. Henry Bryant kuvaili lajin holotyypin Bahamasaarten New Providencesta vuonna 1859.


title: Vittoriosa Stars FC

text: Vittoriosa Stars Football Club on jalkapalloseura Birgun kaupungista, Koilis-Maltasta. Seura pelaa Maltan Valioliigassa ja sen kotistadion on Fortini Ground.


title: Vittoriosa Stars FC

text: Joukkueen valmentaja on Winston Muscat ja apuvalmentaja Darren Abdilla.


title: Vittoriosa Stars FC

text: Tilanne 9. tammikuuta 2011


title: Merirosvous Malakansalmessa

text: Malakansalmessa tapahtunut merirosvous on historiallisesti ollut ongelma väylän läpi kulkevalle laivaliikenteelle. Aluetta valvovat Indonesian, Malesian ja Singaporen valtioiden alukset. Valvonta on vähentänyt merirosvousta.


title: Merirosvous Malakansalmessa

text: Malakansalmen maantiede tekee siitä hyvin suotuisan merirosvoukselle. Salmi on merkittävä kulkuväylä Kiinan ja Intian välillä. Sen kautta kulkee runsaasti liikennettä myös Eurooppaan Suezin kanavan läpi sekä Persianlahden öljynviejämaihin. Salmi on kapea ja siihen kuuluu tuhansia pieniä saaria. Lisäksi salmeen laskee useita jokia, joten se tarjoaa merirosvoille piilopaikkoja.


title: Merirosvous Malakansalmessa

text: Vuodesta 2004 lähtien Indonesia, Malesia ja Singapore ovat yhteistyössä tehostaneet salmen valvontaa merirosvouksen rajoittamiseksi. Singapore toivoo kansainvälistä apua, mutta Indonesia ja Malesia vastustavat tätä. Indonesialla ei ollut riittävästi välineistöä salmen valvomiseksi, joten Intian merivoimat ja rajavartiosto suostuivat vuonna 2006 muodostamaan kansainvälisen ryhmän alueen valvomiseksi.


title: John Graham Bell

text: John Graham Bell (12. heinäkuuta 1812 – lokakuu 1899) oli yhdysvaltalainen eläinten täyttäjä ja keräilijä.


title: John Graham Bell

text: Bell matkusti John James Audubonin seurassa ylös Missouria Yellowstonejoelle vuonna 1843. Marunasirkku ("Amphispiza belli") ja pajuvireo ("Vireo bellii") on nimetty hänen kunniakseen.


title: Neith (hypoteettinen kuu)

text: Neith on Giovanni Domenico Cassinin ensimmäisenä havaitsemalle Venuksen hypoteettiselle kuulle annettu nimitys. Nykyään yleisesti uskotaan, ettei sitä ole olemassa.


title: Neith (hypoteettinen kuu)

text: Vuonna 1672 Giovanni Cassini löysi pienen kohteen lähellä Venusta. Hän ei nostanut löydöstään suurta kohua, mutta nähtyään sen uudelleen vuonna 1686 hän julkisti teorian Venuksen mahdollisesta kuusta.


title: Neith (hypoteettinen kuu)

text: Monet muut tähtitieteilijät näkivät kohteen myöhemmin: James Short vuonna 1740, Andreas Mayer vuonna 1759, Joseph-Louis Lagrange vuonna 1761, kahdeksantoista muuta löytöä samana vuonna, joista yksi tapahtui Venuksen ylikulun aikana, kahdeksan löytöä vuonna 1764 ja Christian Horrebow vuonna 1768. Toisaalta monet etsijät, kuten William Herschel, eivät yrityksistään huolimatta löytäneet kuuta.


title: Neith (hypoteettinen kuu)

text: Cassini ilmoitti alun perin, että Neithin säde olisi neljäsosa Venuksen säteestä. Vuonna 1766 Wienin tähtitornin johtaja spekuloi kuusta tehtyjen havaintojen olevan optisia illuusioita. Vuonna 1777 J. H. Lambert arvioi kuun kiertoajaksi 11 päivää ja kolme tuntia. Myöhemmin, vuonna 1884, Belgian kuninkaallisen tähtitornin aiempi johtaja Jean-Charles Houzeau ehdotti, että ”kuu” olisikin oikeasti planeetta, joka kiersi Auringon 283 päivässä. Kyseinen planeetta olisi samassa linjassa Venuksen kanssa joka 1 080:s päivä, mikä sopi löytöihin. Houzeau oli myös ensimmäinen, joka nimesi kohteen Neithiksi egyptiläisen jumalolennon mukaan.


title: Neith (hypoteettinen kuu)

text: Neithistä ei koskaan tullut virallista kuuta. Vuonna 1887 Belgian tiedeakatemian sanomalehdessä julkaistiin raportti, jonka mukaan Neithistä tehdyt havainnot voitaisiin selittää läheisiksi tähdiksi.


title: Neith (hypoteettinen kuu)

text: 11. marraskuuta 2002 löydettiin asteroidi 2002 VE68, joka on Venuksen kvasikuu.


title: Pilvimetsävireo

text: Pilvimetsävireo ("Vireo masteri") on eteläamerikkalainen varpuslintu. Sen esiintymisalue käsittää Kolumbian länsi- ja lounaisosia sekä Ecuadorin luoteisosan. Paul Salaman ja F. Gary Stiles kuvailivat lajin holotyypin Kolumbian Alto de Pisonesista vuonna 1996.


title: Quinton Howden

text: Quinton Howden (s. 21. tammikuuta 1992 Oakbank, Manitoba, Kanada) on kanadalainen jääkiekkoilija, joka pelaa NHL-seura Florida Panthersin organisaatiossa. Monipuolinen kahden suunnan keskushyökkääjä luistelee isokokoiseksi pelaajaksi hyvin. Panthers varasi Howdenin ensimmäisellä kierroksella varaustilaisuuden 25. pelaajana kesällä .


title: Quinton Howden

text: Howden loukkaantui kuusivuotiaana pahasti polkupyöräonnettumuudessa, jossa hänen reisiluunsa murtui. Howden oli noin kaksi kuukautta liikuntakyvytön ja hänen täytyi käyttää tukisidettä. Lääkärit epäilivät, että hänestä ei tule urheilijaa. Howden kuitenkin kuntoutui nopeasti ja hän aloitti vuotta myöhemmin jääkiekon.


title: Quinton Howden

text: Howden pelasi Moose Jaw Warriorsissa kaudesta 2007–2008 lähtien WHL:ää. Joukkue varasi hänet ensimmäisenä pelaajana WHL Bantam Draftissa vuonna 2007. Howden pelasi vielä suurimman osan ensimmäisestä WHL-kaudestaan 2007–2008 Manitoban paikallisia juniorisarjoja ja otteluita WHL:ssä hänelle kertyi viisi. Kausi 2008–2009 oli Howdenin tulokaskausi WHL:ssä ja hän teki 62 ottelussa tehot 13+17=30. Kausi 2009–2010 oli hänelle läpimurto Howdenin tehdessä 65 runkosarjaottelussa tehot 28+37=65, joilla hän voitti Warriorsin sisäisen piste- ja syöttöpörssin.


title: Quinton Howden

text: Kesällä 2010 NHL-seura Florida Panthers varasi Howdenin 35. pelaajana. Kaudella 2010–2011 hän oli Warriorsin paras maalintekijä ja toiseksi paras pistemies tehoilla 40+39=79. Howden valittiin kauden päätteeksi WHL:n itäisen konferenssin toiseen tähdistökentälliseen. Huhtikuussa 2011 hän teki kolmivuotisen tulokassopimuksen Panthersin kanssa.


title: Quinton Howden

text: Howden kuului pronssia saavuttaneeseen Kanadan olympiajoukkueeseen Pyeongchangissa 2018. Howden voitti alle 20-vuotiaiden MM-hopeaa vuonna 2011. Hän pelasi myös alle 18-vuotiaiden MM-kilpailuissa vuonna 2010, jolloin Howden jakoi Kanadan sisäisen maalipörssin voiton neljällä osumallaan John McFarlandin kanssa.


title: Intialainen kulttuuri

text: Intialainen kulttuuri on kehittynyt maantieteellisesti rajatulla alueella viidentuhannen vuoden aikana. Siihen ovat vaikuttaneet useat eri taustoja ja uskontoja edustaneet maahanmuuttajien ryhmät, joiden omat kulttuurit ovat vaikuttaneet intialaisen kulttuurin kehitykseen samalla kun ne ovat sulautuneet siihen.


title: Intialainen kulttuuri

text: Intian ilmastossa veistokset, arkkitehtuuri ja korkokuvat ovat säilyneet paremmin kuin maalaukset. Vuosisatojen varrelta on säilynyt tuhansia taidokkaasti kaiverrettuja sinettileimasimia. Maalauksia on säilynyt kuitenkin luolissa ja temppelien seinämmalauksina. Mesoliittisella kaudella tehdyt Bhimbetkan luolamaalaukset kuuluvat Unescon maailmanperintöluetteloon.


title: Intialainen kulttuuri

text: Kuvanveistossa ja arkkitehtuurissa on toisistaan poikkeavia tyylejä alueen ja uskonnon mukaan. Hindujen ja buddhalaisten temppeleihin tehtiin taidokkaita patsaita. Maalaustaide kehittyi erityisen voimakkaasti suurmogulien kaudella. Vaikka islam kieltää ihmiskasvojen kuvaamisen, maalattiin paljon kasveja, eläimiä ja historiallisia kohtauksia. Öljyvärimaalauksen perinne alkaa eurooppalaisten valtakauden muotokuvista.


title: Intialainen kulttuuri

text: Vanhimmat intialaisen arkkitehtuurin kohteet kuten stupat ja luolatemppelit, joita on rakennettu vuodesta 250 eaa. Näitä loisteliaammat ja suuremmat ovat vuosilta 600 jaa. polveutuvat brahmalaiset temppeli- ja luostarirakennukset, kuten Ellorassa ja Elefantassa. 1000–1700-luvuilla rakennettiin tiili- tai hiekkakivitemppeleitä, joissa päätemppeliä (pagodia) ympäröi kappeleita, pilarikäytäviä, avoimia pihoja ja vesialtaita.


title: Intialainen kulttuuri

text: Suurmogulit investoivat monumentaaliseen arkkitehtuuriin ja rakennuttivat paljon moskeijoita, palatseja ja mausoleumeja eripuolille valtakuntaa. Taj Mahal on suurmogulien ajan arkkitehtuurin hienoin muistomerkki. Brittien kaudelta on vähemmän näyttävää arkkitehtuuria; Le Corbusierin suunnittelema Chandigarhin kaupunki on näkyvin sen ajan tuote.


title: Intialainen kulttuuri

text: Unescon maailmanperintöluettelon kulttuurikohteita Intiassa ovat Agran linnoitus, Ajantan luolastot, Bhimbetkan kalliosuojat, Champaner-Pavagadhin arkeologinen puisto, Chhatrapati Shivaji Terminus, Cholan elävät temppelit, Elephanta-luolat, Elloran luolat, Goan kirkot ja luostarit, Hampin monumentit, Humayunin hauta Delhissä, Intian vuoristorautatiet, Jantar Mantar, Khajurahon monumentit, Konarakin aurinkotemppeli, Mahabodhin temppelikokonaisuus Bodh Gayassa, Mamallapuramin monumentit, Mogulikaupunki Fatehpur Sikri, Pattadakalin monumentit, Punainen linnoitus, Qutab Minar monumentteineen Delhissä, Sanchin buddhalaiset monumentit sekä Taj Mahal.


title: Intialainen kulttuuri

text: Intialainen musiikkikulttuuri on luonteeltaan täysin erilaista kuin länsimainen musiikki yleensä. Melodian lisäksi tärkeä elementti on "raaga", jota on kuvattu musiikilliseksi ajatukseksi, jonka tehtävä on herättää tietty tunnetila. Tämä saavutetaan yhdistämällä opittuja sävelmänpalasia ja improvisaatiota.


title: Intialainen kulttuuri

text:
Soittimia ovat erilaiset lyömäsoittimet sekä huilut ja kielisoittimet kuten sitar ja sarod.
Intialainen tanssi pohjautuu vuosituhantisiin perinteisiin ja jakautuu lukuisiin eri tyylilajeihin, joista osa on niin sanottuja klassisia eli taidetansseja ja osa kansantansseja. Intialaisille tanssityyleille ominaisia ovat muun muassa kurinalaisuus, monimutkaiset säännöt ja rytmiikka, jotka liittyvät läheisesti intialaisen musiikin muotoihin. Nykyaikaisista tyylilajeista tärkeimpiä ovat muun muassa länsimaissa paljon huomiota saaneet intialaisten elokuvien Bollywood-tanssit.


title: Intialainen kulttuuri

text: Intiassa on yksi maailman vanhimmista elokuvakulttuureista. Lumieren veljesten eläviä kuvia esitettiin maassa jo 1896. Ensimmäinen intialainen elokuva ilmestyi 1913 ja oli heti suurmenestys.


title: Intialainen kulttuuri

text: Nykyisin Intian elokuvateollisuus on tuotettujen elokuvien lukumäärällä mitattuna maailman suurin (877 pitkää elokuvaa ja 1 177 lyhytelokuvaa vuonna 2003). Elokuvia tehdään monilla kielillä, huomattavimpia ovat hindin- ja bengalinkieliset elokuvat.


title: Intialainen kulttuuri

text: Ohjaaja Satyajit Ray sai Oscarin elämäntyöstään vuonna 1992, ja intialaissyntyiset ohjaajat Mira Nair ("Salaam Bombay!") ja Deepa Mehta ovat olleet Oscar-ehdokkaina.


title: Intialainen kulttuuri

text: Elokuvat ovat televisiosta huolimatta suosittua ajanvietettä. Vuonna 1996 maassa oli yli 12 500 elokuvateatteria, joissa kävi yhteensä lähes sata miljoonaa katsojaa viikossa.


title: Intialainen kulttuuri

text: Bollywood-nimitystä käytetään Mumbaihin keskittyvästä hindinkielisestä elokuvateollisuudesta. Nimi yleistetään joskus virheellisesti kaikkeen intialaiseen elokuvaan.


title: Intialainen kulttuuri

text: Mahabharata ja Ramayana ovat vanhimmat tunnetut eeppiset runoelmat.


title: Intialainen kulttuuri

text: Rabindranath Tagorelle myönnettiin Nobelin kirjallisuuspalkinnon vuonna 1913 runoteoksesta "Uhrilauluja (Gitanjali: Song Offerings)".


title: Intialainen kulttuuri

text: Uudempia tunnettuja intialaisia kirjailijoita ovat Vikram Seth ja Salman Rushdie. Vikas Swarupin romaanista "Slummien miljonääri" tehtiin menestyselokuva.


title: Intialainen kulttuuri

text: Intian eri alueilla on omia ruokiaan, joihin luonnollisesti vaikuttavat alueelta saatavana olevat raaka-aineet. Myös uskonto vaikuttaa, muslimit eivät syö sikaa, bramiinit ovat usein kasvissyöjiä samoin kuin monet muut intialaiset. Maahanmuuttajat ja siirtomaaisännät ovat tuoneet omia ruoka-aineitaan: tomaatti, chili ja peruna tulivat portugalilaisten mukana.


title: Intialainen kulttuuri

text: Intialaisen ruokavalion perustana ovat riisi, vehnäjauho ja palkokasvit kuten pavut ja linssit. Mausteista käytetyimpiä ovat jeera, korianteri, kurkuma, valkosipuli, inkivääri, kardemumma, muskotti, chili, neilikka, kaneli ja sinapin- ja fenkoliniemenet. Usein niistä sekoitetaan maustesekoituksia kuten "garam masala".


title: Intialainen kulttuuri

text: Monissa Intian osavaltioissa naudanlihan käyttö ravinnoksi on laitonta. Maaliskuussa 2015 kieltolaki astui voimaan Maharashtran osavaltiossa, ja hindunationalistinen BJP-puolue pyrkii levittämään kiellon koko Intian alueelle. Intiassa teurastajat ovat pääasiassa muslimeja, ja kielto vaikuttaa heidän elinkeinoonsa kielteisesti.


title: Intialainen kulttuuri

text: Intian perustuslakiin lisättiin vuonna 1976 mainita valtion sekulaarisuudesta. Valtion irrottautuminen uskonnosta on nähty ainoaksi vaihtoehdoksi monikulttuurisessa, monikielisessä monen uskonnon maassa. Monet konservatiivit ja kansallismielinen BJP-puolue kuitenkin samaistavat intialaisuuden hindulaisuuteen. Hindujen ja muslimien välisiä väkivaltaisia yhteenottoja on nähty jatkuvasti.


title: Intialainen kulttuuri

text: Intiassa on vallinnut vuosisatojen ajan yhteiskuntahierarkia nimeltä kastilaitos. Intialaiset on jaettu neljään pääkastiin eli varnaan: bramiinit eli pappiskasti, kshatriyat eli sotilaskasti, vaishyat eli viljelijät ja kauppiaat ja shudrat eli taiteilijat ja palveluammattien harjoittajat. Pääkastien ulkopuolelle jäävät kastittomat dalit, jotka ovat kaikkien neljän pääkastin alapuolella ja jotka tekevät kaikkein vähiten arvostettuja töitä. Varna-kastijärjestelmän rinnalla ja siihen sekoittuneena Intiassa ovat jatit. Jateja on tuhansia ja ne ovat eräänlaisia ammattikiltoja ja alakasteja. Kastilaitos yhdistetään hindulaisuuteen, mutta myös muiden Intian uskontojen sisällä on varnoja ja jateja vastaavia yhteiskuntaluokkia. Kastin perusteella syrjiminen on perustuslaissa periaatteessa kielletty. Kuitenkin alimpien kastien edustajat kokevat syrjintää ja jopa väkivaltaa. Väestönlaskennan yhteydessä on viimeksi kartoitettu henkilön kasti vuonna 1931. Pitkän keskustelun jälkeen kysymys kastista päätettiin ottaa jälleen mukaan vuoden 2010 väestönlaskentaan.


title: Intialainen kulttuuri

text: Intialaista perhe-elämää on kuvattu patriarkaaliseksi. Sanotaan, että naisen on ensin toteltava isäänsä, sitten aviomiestään ja vanhana poikaansa. Vanhoilla naisilla saattaa olla kulissien takana paljonkin päätösvaltaa, mutta muodollisesti rahat ja tärkeät päätökset ovat miespuolisen perheenpään vallassa.


title: Intialainen kulttuuri

text: Useimmat avioliitot ovat järjestettyjä, sukujen välisiä sopimuksia joissa kihlaparin romanttisilla tunteilla ei ole juuri merkitystä. "Rakkausavioliitto" on edelleen rajoittunut lähinnä kaupunkien keskiluokkaan.


title: Intialainen kulttuuri

text: Salwar kameez (myös shalwar kameez tai shalwar qameez) on perinteinen housupuku, jota varsinkin naiset käyttävät Pohjois-Intiassa. Alun perin se on ollut muslimiväestön vaate, joka on yleistynyt myös hindujen keskuudessa.


title: Intialainen kulttuuri

text: Toinen naisten yleisesti käyttämä asu on sari eli saree tai shari. Sari on noin neljästä yhdeksään metriä pitkä kankaansuikale, joka kiedotaan päälle siten, että se peittää koko vartalon. Sarin juuret ylettyvät aina Indus-laakson sivilisaation aikaan (n. 2800–1800 eaa.). Induslaakson alueelta on löytynyt pappeja esittäviä patsaita, joilla on yllään sarin tapainen, laskostettu vaate.


title: Intialainen kulttuuri

text: Intialaiset naiset käyttävät perinteisen asun lisäksi monia perinteisiä koristeita. Bindi on otsaan maalattava punainen merkki, joka on kuulunut naimisissa olevien hindunaisten ehostukseen tuhansien vuosien ajan. "Mehendi" on hennatahnalla käsiin maalattava ornamenttikuvio. Näiden lisäksi käytetään varvasrenkaita, nenärenkaita, riipuksia ja muita koruja.


title: Intialainen kulttuuri

text: Kriketti on Intian suosituin urheilulaji. Maahockey on kuitenkin Intian kansallisurheilulaji. Intian maahockeyjoukkue onkin olympiahistorian menestynein maa 8 kullalla, 1 hopealla ja 2 pronssilla. Joissakin osavaltioissa myös jalkapallo on suosittua. Perinteisiä lajeja kuten kabaddi, kho kho ja gilli-danda pelataan ympäri maata.


title: Intialainen kulttuuri

text: Intia on osallistunut olympialaisiin vuodesta 1900 alkaen. Vuodesta 1988 alkaen sillä on ollut myös muutaman urheilijan joukkue talviolympialaisissa. Maa on saanut kaikkiaan 26 olympiamitalia, useimmat niistä joukkuelajeissa.


title: Intialainen kulttuuri

text: Intian jalkapallomaajoukkue ei ole koskaan pelannut maailmanmestaruuskilpailuiden lopputurnauksessa. FIFAn rankingissa se oli heinäkuussa 2011 sijalla 153.


title: Pyöräily kesäolympialaisissa 1952 – miesten sprintti

text:
Helsingin olympiakisojen miesten eräajoon osallistui 27 pyöräilijää. Kilpailu käytiin 28.-31. heinäkuuta Helsingin Velodromilla.
Kilpailussa aika otetaan viimeiselle 200 metrille.


text:
Jokaisesta erästä voittaja puolivälieriin, muut keräilyeriin.
1.erä


text:
Jokaisesta erästä voittaja puolivälieriin.
1.erä


text:
Jokaisesta erästä voittaja välieriin, muut keräilyeriin.
1.erä


text:
Kummastakin erästä voittaja välieriin.
1.erä


text:
Kummastakin erästä voittaja loppukilpailuun, muut keräilyerään.
1.erä


title: Hopeafasaanit

text: Hopeafasaanit ("Lophura") on aitokanojen heimoon kuuluva kanalintusuku. Hopeafasaanien sukuun kuuluu BirdLife Suomen mukaan yksitoista lajia.


title: Hopeafasaanit

text: Lajistoon on kuulunut aiemmin myös keisarifasaani ja vietnaminfasaani. Vietnaminfasaani on kuitenkin vuoden 2014 tutkimusten perusteella yhdistetty annaminfasaaniin, ja keisarifasaania pidetään hopeafasaanin ja annaminfasaanin risteymänä.


title: Kuosku

text: Kuosku on Savukosken kuntaan kuuluva kylä, joka sijaitsee noin 10 kilometriä Savukoskesta kaakkoon. Kuoskun kyläläisten pääasiallinen elinkeino on porotalous. Suurin osa Kuoskussa asuvista ihmisistä on alkuperäisiä Kuoskulaisia.


title: Paul Salaman

text: Paul G. W. Salaman (s. 27. tammikuuta 1971 Australia) on lintutieteilijä ja luonnonsuojelija, joka työskentelee latinalaisen Amerikan biodiversiteetin suojelemisen puolesta.


title: Paul Salaman

text: Paul Salaman aloitti lintujen tarkkailun kuusivuotiaana kotimaassaan Australiassa. Perhe muutti 1970-luvun lopulla Britanniaan, missä Salaman tapasi David Attenboroughin vuonna 1979. Tapaamisella oli valtava vaikutus poikaan, johon syttyi intohimo luonnonsuojeluun ja luonnon tarkkailuun. Opiskeluaikanaan hän matkusti vuonna 1991 ympäri Kolumbiaa toimien aktiivisesti suojeluasioissa. Samana vuonna hän löysi tieteelle uuden vireolajin, ja myi sen tieteellisen nimen 75 000 dollarilla. Vuonna 1992 Salaman perusti luonnonsuojelualueen Lounais-Kolumbiaan ja käynnisti yhdessä suojelujärjestö Fundación ProAvesin kanssa Projekti Ognorhynchuksen pelastamaan äärimmäisen uhanalaista vahapalmuarattia ("Ognorhynchus icterotis").


title: Paul Salaman

text: Salaman väitteli filosofian tohtoriksi Oxfordin yliopiston Edward Grey Institute of Field Ornithologysta vuonna 2001. Hänen väitöksensä käsitteli Kolumbian uhanalaisia lintupopulaatioita. Postdoc-aikana Natural History Museumissa Salaman oli perustamassa Project BioMapia. Vuosina 2005–2008 Salaman toimi American Bird Conservancyn kansainvälisten ohjelmien johtajana.


title: Paul Salaman

text: Salaman on ollut kuvaamassa tieteelle uusina lintulajeina pilvimetsävireota ("Vireo masteri") ja ruskolakkikotingaa ("Lipaugus weberi") sekä kahta muuta lajia, joilla ei vielä ole suomenkielistä nimeä.


title: Calle Järnkrok

text: Calle Järnkrok (s. 25. syyskuuta 1991 Gävle, Ruotsi) on ruotsalainen jääkiekkoilija ja maailmanmestari, joka pelaa NHL-seura Nashville Predatorsissa. Oikealta pelaavan keskushyökkääjän vahvuuksiin kuuluu pelikäsitys, pelinrakentaminen, kädet, monipuolisuus ja kiekonhallinta. Hänen heikkouksiin kuuluu fyysisyyden ja voiman puute. Järnkrokilla on hieman parantamisen varaa myös luistelussa.


title: Calle Järnkrok

text: Järnkrok on Gävle GIK:n kasvatti. Hän siirtyi jo juniorina Brynäs IF:ään, jossa Järnkrok voitti J20 SuperElitin mestaruuden vuonna 2009 sekä hopeaa vuosina 2008 ja 2010. Hän teki Elitserien-debyyttinsä kaudella 2009–2010, jolloin Järnkrok pelasi 33 runkosarjaottelua tehoin 4+6=10 sekä viisi playoff-ottelua tehoin 1+1=2. Detroit Red Wings varasi hänet toisella kierroksella 51. pelaajana . Järnkrok oli varaustilaisuuden neljäntenä varattu ruotsalaispelaaja. Vuonna hänet varasi KHL-joukkue Severstal Tšerepovets numerolla 43.


title: Calle Järnkrok

text: Toisella kaudellaan 2010–2011 Järnkrok oli tehoilla 11+16=27 Elitserienin junioripelaajien piste- ja maalipörssin voittaja. Hän oli myös ehdokkaana liigan vuoden tulokkaaksi, mutta titteli meni kuitenkin joukkuetoveri Mattias Ekholmille. Järnkrok teki toukokuussa 2011 kaksivuotisen jatkosopimuksen Brynäsin kanssa. Hän oli kaudella 2011–2012 tehoilla 16+23=39 joukkueen toiseksi paras pistemies Jakob Silfverbergin jälkeen. Kevään 2012 pudotuspeleissä Järnkrok oli 12 syötöllään Brynäsin paras syöttäjä. Hän voitti kauden päätteeksi Ruotsin-mestaruuden. Järnkrok valittiin myös Ruotsin tähdistökentälliseen.


title: Calle Järnkrok

text: Toukokuussa 2012 Järnkrok teki kolmivuotisen tulokassopimuksen Detroit Red Wingsin kanssa, mutta sopi kuitenkin samalla jatkavansa ensimmäisen sopimuskautensa 2012–2013 vielä lainalla Brynäsissä. Hän nousi joukkueen varakapteeniksi ja voitti Brynäsin sisäisen piste- ja syöttöpörssin tehoilla 13+29=42. Järnkrok jakoi Elitserienin pistepörssin kahdeksannen sijan Skellefteå AIK:n Oscar Lindbergin kanssa. Hänen Elitserien-kautensa päätyttyä, maaliskuussa 2013 Järnkrok siirtyi kevätsopimuksella Red Wingsin farmijoukkue Grand Rapids Griffinsin vahvuuteen. Hän pelasi joukkueessa AHL:n runkosarjan loppuun.


title: Calle Järnkrok

text: Järnkrok pelasi MM-kilpailuissa vuosina 2012 ja 2013, joista jälkimmäinen turnaus päättyi maailmanmestaruuteen. Hän teki A-maajoukkuedebyyttinsä 10. marraskuuta 2011 Karjala-turnauksen avausottelussa Örnsköldsvikissä Tšekkiä vastaan. Järnkrokin ensimmäinen A-maajoukkuemaali syntyi seuraavassa ottelussa 12. marraskuuta Venäjää vastaan.


title: Calle Järnkrok

text: Järnkrok pelasi myös alle 20-vuotiaiden MM-kilpailuissa vuonna 2011 ja alle 18-vuotiaiden MM-kilpailuissa vuonna 2009. Jälkimmäisenä mainitussa turnauksessa hän oli tehoilla 2+7=9 Ruotsin sisäisen syöttöpörssin voittaja Anton Landerin kanssa. He olivat myös joukkueen sisäisessä pistepörssissä toisena Tim Erixonin kanssa.


title: Calle Järnkrok

text: Callen isä Tony Järnkrook on pelannut puolustajana Ruotsin alemmissa sarjoissa. Järnkrokin serkut Oliver ja Elias Lindholm ovat myös jääkiekkoilijoita. Heistä Elias pelaa NHL-joukkue Carolina Hurricanesin organisaatiossa.


title: Pitkäpyrstöfasaanit

text: Pitkäpyrstöfasaanit ("Syrmaticus") on aitokanojen heimoon kuuluva kanalintusuku. Pitkäpyrstöfasaanien sukuun kuuluu BirdLife Suomen mukaan viisi lajia.


title: Sebastian Wännström

text: Sebastian Wännström (s. 3. maaliskuuta 1991 Gävle, Ruotsi) on ruotsalainen jääkiekkoilija, joka pelaa SHL-joukkue HV71:ssä. Hän on pelipaikaltaan oikea laitahyökkääjä, mutta Wännström osaa pelata myös keskellä.


title: Sebastian Wännström

text: Elite Prospects -sivuston mukaan Wännström on nopea laitahyökkääjä, joka kykenee luomaan hyökkäyspäässä tilaa itselleen ja ketjukavereilleen. Hänellä on hyvä ja voimakas laukaus ja Wännström näkee kentän hyvin. Hänellä on myös hyvät kädet ja kiekolliset taidot. Wännström pelaa hyvää suunnanmuutospeliä ja hän kykenee pelaamaan kaikkia hyökkääjän rooleja. Wännström laukoo oikealta.


title: Sebastian Wännström

text: Wännström on IK Hugen kasvatti, mutta hän siirtyi jo juniorina Brynäs IF:ään. Wännström voitti J20 SuperElitin mestaruuden vuonna 2009 sekä hopeaa vuosina 2008 ja 2010. Kaudella 2009–2010 hän voitti sarjan piste- ja maalipörssin tekemällä 35 runkosarjaottelussa tehot 30+27=57. Wännström debytoi samalla kaudella myös Elitserienissä, jossa hän pelasi 18 runkosarja- ja yhden playoff-ottelun ilman tehopisteitä.


title: Sebastian Wännström

text: St. Louis Blues varasi Wännström toisella kierroksella 44. pelaajana kesällä . Hän oli varaustilaisuuden kolmantena varattu ruotsalaispelaaja. Samana kesänä Wännströmin varasi myös KHL-joukkue Salavat Julajev Ufa kolmannella kierroksella numerolla 72. Wännströmille kausi 2010–2011 oli tulokaskausi Elitserienissä. Hän pelasi kauden aikana myös kaksi ottelua lainalla HockeyAllsvenskan-joukkue Leksands IF:ssä marraskuussa 2010.


title: Sebastian Wännström

text: Kesäkuussa 2011 Wännström teki kolmivuotisen tulokassopimuksen St. Louis Bluesin kanssa, mutta hän sopi samalla pelaavansa kauden 2011–2012 vielä lainalla Brynäsissä. Wännströmin kausi toi 43 runkosarjaottelussa tehot 8+7=15. Hän voitti Ruotsin-mestaruuden keväällä 2012. Kaudeksi 2012–2013 Wännström siirtyi Bluesin organisaatioon, jossa hän pelasi AHL-joukkue Peoria Rivermenin ja ECHL-joukkue Evansville IceMenin välillä, kunnes seura lainasi Wännströmin loppukaudeksi takaisin Brynäsin vahvuuteen tammikuun 2013 lopulla. Kaudesta 2013–2014 hän pelasi valtaosan Bluesin uudessa farmijoukkue Chicago Wolvesissa, mutta Wännström pelasi myös neljä ottelua sarjatasoa alempana ECHL:n Kalamazoo Wingsissa. Heinäkuussa 2014 hän teki vuoden mittaisen ja kaksisuuntaisen jatkosopimuksen Bluesin kanssa. Kauden 2014–2015 Wännström pelasi kokonaan Wolvesissa.


title: Sebastian Wännström

text: Wännström siirtyi kaudeksi 2015–2016 kaksivuotisella sopimuksella SHL:n nousijajoukkue Rögle BK:hon. Hän jakoi 14 osumallaan joukkueen sisäisen maalipörssin kolmannen sijan Jordan Smothermanin kanssa. Kausi 2016–2017 Wännströmillä päättyi kuitenkin vain 20 ottelun jälkeen loukkaantumiseen. Kaudeksi 2017–2018 hän siirtyi kaksivuotisella sopimuksella HV71:een. Wännströmin loukkaantumiset kuitenkin jatkuivat ja hän pelasi runkosarjassa vain 26 ottelua.


title: Sebastian Wännström

text: Wännström pelasi alle 20-vuotiaiden MM-kilpailuissa vuonna 2011. Hän pelasi myös alle 18-vuotiaiden Ivan Hlinkan muistoturnauksessa vuonna 2008, jolloin Wännström voitti pronssia. Yhteensä hän on pelannut 22 nuorten ja 24 poikien maaottelua.


title: Sebastian Wännström

text: Ruotsin A-maajoukkueessa Wännström on pelannut kolme ottelua ilman tehopisteitä. Hän teki A-maajoukkuedebyyttinsä Karjala-turnauksen 3. marraskuuta 2016 Plzeňissä pelatussa avausottelussa Tšekkiä vastaan. Wännström merkittiin Ruotsin kakkosketjun vasempaan laitaan Joel Lundqvistin ja Dennis Everbergin viereen.


title: Cluster (yhtye)

text: Cluster (alun perin Kluster) oli saksalainen elektronista musiikkia esittävä yhtye, jonka perustivat Berliinissä vuonna 1970 Dieter Moebius, Hans-Joachim Roedelius ja Conrad Schnitzler. Yhtye tuli tunnetuksi pitkälle improvisoiduista konserteistaan, joissa se käytti rekvisiittana muun muassa herätyskelloja ja keittiökalusteita. 1970-luvun jälkipuoliskolla Cluster levytti kaksi albumia yhdessä Brian Enon kanssa.


title: Cluster (yhtye)

text: Moebius ja Roedelius perustivat myös toisen kuuluisan saksalaisyhtyeen, Harmonian.


title: Fylas

text: Fylas oli kreikkalaisessa mytologiassa usean eri mieshahmon nimi.


title: Täpläfasaanit

text: Täpläfasaanit ("Polyplectron") on aitokanojen heimoon kuuluva kanalintusuku. Täpläfasaanien sukuun kuuluu BirdLife Suomen mukaan kahdeksan lajia.


title: Chomo Lonzo

text: Chomo Lonzo (myös "Chomolonzo", "Chomolönzo", "Chomo Lönzo", "Jomolönzo" tai "Lhamalangcho") on Himalajalla, Kiinan Tiibetissä sijaitseva vuori. Sen eteläisen päähuipun korkeus merenpinnan tasosta on 7 818 metriä. Sen keskihuippu on 7 565 metriä ja pohjois- tai luoteishuippu noin 7 200 metriä korkea. Vuori sijaitsee noin 5 kilometrin päässä Makalusta koilliseen, Mahalungurin (Mohalingor) tai Khumbun vuoristoalueella.


title: Pathetic Being

text: Pathetic Being on puolalaisen teknisen death metalin yhtyeen Scepticin toinen studioalbumi, joka on julkaistu vuonna 2001.


title: Unbeliever’s Script

text: Unbeliever's Script on puolalaisen teknisen death metalin yhtyeen Scepticin kolmas studioalbumi, joka on julkaistu vuonna 2003.


title: Internal Complexity

text: Internal Complexity on puolalaisen teknisen death metalin yhtyeen Scepticin neljäs studioalbumi, joka on julkaistu vuonna 2005.


title: Hugo Eckener

text: Hugo Eckener (10. elokuuta 1868, Flensburg – 14. elokuuta 1954, Friedrichshafen) oli saksalainen ilmailuasiantuntija ja ilmalaivojen matkustajaliikenteen uranuurtaja, joka seurasi Ferdinand von Zeppeliniä Friedrichhafenissa päämajaansa pitäneen Luftschiffbau Zeppelin -yhtiön johtajana.


title: Hugo Eckener

text: Eckener tähdensi ilmailussa etukäteissuunnittelua ja ehdotonta turvallisuusajattelua, jossa riskien otolla kaupallisista tai poliittisista syistä ei ollut sijaa. Hänen komennossaan yhtiöllä oli erinomainen turvallisuushistoria ilman vakavia onnettomuuksia. Weimarin tasavallassa hän nautti suurta arvostusta, ja häntä pyydettiin politiikkaan. Hän oli valmis asettumaan ehdolle vuoden 1932 presidentivaaleissa, mutta vetäytyi Paul von Hindenburgin jatkokauden hyväksi.


title: Hugo Eckener

text: Eckenerin alaisuudessa rakennettiin ja otettiin liikenteeseen ensimmäinen kaupallinen mannertenvälinen ilma-alus LZ 127 Graf Zeppelin (1928). Hän oli komentajan ominaisuudessa mukana ilmalaivan ennätyslennoilla Atlantin yli (1928), maailman ympäri (1929) ja pohjoisnavalle 1931. Näiden uskaliaiden ja menestyksekkäiden matkojen ansiosta Eckener oli jonkin aikaa maailman tunnetuimpia henkilöitä.


title: Hugo Eckener

text: Eckener valvoi vielä LZ 129 Hindenburgin rakennustöitä ja koelentoja, mutta kielteinen suhtautuminen uusiin vallanpitäjiin, natseihin, johti hänen sivuuttamiseensa todellisesta päätöksenteosta ilmailuministeri Göringin 1935 perustamassa kansallisessa Deutsche Zeppelin-Reederei -yhtiössä. Eckener näki zeppelinit kansojenvälisen ystävyyden airuina, toisin kuin kansallissosialistinen hallinto, joka halusi suurten ilmalaivojen julistavan Saksan valtakunnan ylivertaisuutta. Hänet korvattiin hiljaisuudessa natsien tavoitteille myötämielisemmällä Ernst Lehmannilla. Eckenerin nauttima suosio ja kuuluisuus kuitenkin suojelivat häntä vakavammilta seurauksilta.


title: Hugo Eckener

text: Suurten ilmalaivojen aikakausi päättyi Hindenburgin tuhoon Lakehurstissa 1937, ja toinen maailmansota lopetti siviililiikenteen muihin maanosiin. Sota-ajan Hugo Eckener vietti syrjässä politiikasta ja aktiivisesta elämästä. Menetettyään talonsa ilmapommituksissa Eckener asettui asumaan tyttärensä luokse Konstanziin.


title: Hugo Eckener

text: Sodanjälkeisessä maailmassa ilmalaivoista ei enää ollut Eckenerin mielestä haastajiksi ilmaa raskaammille matkustalentokoneille. Vuonna 1945 hän palasi vanhaan ammattiinsa toimittajaksi vastaperustettuun päivälehteen nimeltä "Südkurier". Hänen omaelämäkertansa "Im Zeppelin über Länder und Meere" ilmestyi vuonna 1949.


title: Hugo Eckener

text: Hugo Eckener kuoli 86-vuotiaana kotonaan Friedrichshafenissa Bodenjärven rannalla 14. elokuuta 1954.


title: Ahmednagar

text: Ahmednagar (, ) on kaupunki Maharashtran osavaltiossa Intiassa. Kaupungissa asui 307 615 ihmistä vuonna 2001 väestönlaskennan mukaan.


title: Ahmednagar

text: Ahmednagar oli vuosina 1494-1636 Ahmendnagarin sulttaanikunnan pääkaupunkina.


title: Anal Stench

text: Anal Stench on puolalainen Krakovassa vuonna 2001 perustettu death metal -yhtye. Kappaleiden sanat käsittelevät sosiaalisia ongelmia, anti-stalinismia sekä kuolemaa.Entiset jäsenet


title: Anal Stench

text: Studioalbumit


title: Anal Stench

text: Demot


title: Bhiwandi

text: Bhiwandi () on kaupunki Maharashtran osavaltiossa Intiassa, noin 20 kilometriä koilliseen Mumbaista. Kaupungissa asui 621 427 ihmistä vuonna 2001 väestönlaskennan mukaan.


title: Stench Like Six Demons

text: Stench Like Six Demons on puolalaisen death metal -yhtye Anal Stenchin ensimmäinen studioalbumi, joka on julkaistu vuonna 2003.


title: Amravati

text: Amravati () on kaupunki Maharashtran osavaltiossa Intiassa. Kaupungissa asui 646 801 ihmistä vuonna 2011 väestönlaskennan mukaan.


title: Red Revolution

text: Red Revolution on puolalaisen death metal -yhtye Anal Stenchin toinen studioalbumi, joka on julkaistu vuonna 2004.


title: Kolhapur

text: Kolhapur () on kaupunki Maharashtran osavaltiossa Intian länsiosassa n. 300km Mumbaista kaakkoon. Kaupungissa asui 505 541 ihmistä vuonna 2001 väestönlaskennan mukaan.


title: Cursed Infernal Steel

text: Cursed Infernal Steel on puolalaisen metalliyhtye Hell-Bornin neljäs studioalbumi, joka julkaistiin tammikuussa 2006. Albumi julkaistiin Yhdysvalloissa 5. syyskuuta 2006.Yhdysvaltain bonuskappaleet


title: Sangli

text: Sangli () on kaupunki Maharashtran osavaltiossa Intiassa. Kaupungissa asui 447 774 ihmistä vuonna 2001 väestönlaskennan mukaan.


title: Nanded

text: Nanded (, , ) on kaupunki Maharashtran osavaltiossa Intiassa. Kaupungissa asui 430 733 ihmistä vuonna 2001 väestönlaskennan mukaan.


title: Yleisurheilu kesäolympialaisissa 1952 – miesten 5 000 m

text: Helsingin olympiakisojen miesten 5 000 metrin juoksuun osallistui 45 urheilijaa edustaen 24 kansallisuutta. Kilpailupäivät olivat 22. ja 24. heinäkuuta.


text: Jokaisesta erästä viisi nopeinta loppukilpailuun.


text:
1. erä
2. erä
3. erä


title: F. Gary Stiles

text: F. Gary Stiles on Kolumbiassa asuva ja työskentelevä yhdysvaltalainen lintutieteilijä.


title: F. Gary Stiles

text: Stiles muutti Bogotáan vuonna 1990 ja on siitä lähtien tutkinut ja kartoittanut Kolumbian linnustoa. Kolumbiassa on tavattu noin 1 865 lintulajia, mikä on eniten maailmassa yhden valtion alueella. Vuonna 2001 Stiles sekä ryhmä tutkijoita Lontoon Natural History Museumista ja Kolumbian kansallisesta yliopistosta muodostivat tutkimusryhmän, joka ryhtyi kartoittamaan ja luokittelemaan maan linnustoa. Stiles toimii projektin (BioMap) neuvonantajana.


title: F. Gary Stiles

text: Stilesin pääasiallisena tutkimuskohteena ovat kolibrit ja etenkin niiden siiven muoto ja lentämisen fysiologia. Tutkimuksiaan varten hän on pyydystänyt, rengastanut ja mitannut yli 3 000 kolibria yli 140 lajista.


title: F. Gary Stiles

text: Ennen Kolumbiaan muuttoaan Stiles asui 17 vuotta Costa Ricassa. Hän opetti eri yliopistoissa muun muassa populaatioekologiaa, evoluutiota ja tilastotiedettä. Costa Ricassa hän julkaisi maan linnustosta kirjan, "A Guide to the Birds of Costa Rica" (1989), yhdessä Alexander F. Skutchin ja Dana Gardnerin kanssa.


title: F. Gary Stiles

text: Vuonna 2005 kuvattiin tieteelle uusi tapakulolaji, ja se nimettiin Stilesin kunniaksi "Scytalopus stilesiksi". Stiles kuvasi vuonna 1992 tieteelle uuden luuralajin, cundinamarcanluuran ("Grallaria kaestneri"), jonka hän nimesi Peter Kaestnerin kunniaksi.


title: Peter Kaestner

text: Peter G. Kaestner on yhdysvaltalainen diplomaatti ja lintutieteilijä.


title: Peter Kaestner

text: Kaestner on syntynyt Baltimoressa Marylandissa. Hän opiskeli biologiaa Cornellin yliopistossa, josta valmistui 1976. Valmistumisensa jälkeen Kaestner palveli rauhanturvajoukkojen vapaaehtoisena opettajana Nyankunden kylässä entisessä Zairessa.


title: Peter Kaestner

text: Vuonna 1981 Kaestner sai viran Yhdysvaltain ulkoministeriöstä, jonka jälkeen hän on palvellut diplomaattina useissa eri maissa. Hänen ensimmäinen asemapaikkansa oli New Delhi, josta hänet komennettiin Port Moresbyyn. Seuraavaksi hän toimi vuoden Honiarassa, Salomonsaarten pääkaupungissa, välittäjänä kalastuskiistassa. Palattuaan Yhdysvaltoihin hän työskenteli tietokoneyhteyksien parissa. 1988 hän sai komennuksen Yhdysvaltain konsulaattiin Bogotássa. 1990 hän sai siirron Kuala Lumpurin konsulaatin johtajaksi. Tämän jälkeen Kaestner työskenteli Michigan International Officessa Lansingissa ja Office of Ecology and Terrestrial Conservationin johtajana, vastuualueenaan kansainvälinen ympäristöpolitiikka. 1999 Kaestner määrättiin Namibian asioidenhoitajaksi.


title: Peter Kaestner

text: Työnsä ohessa Kaestner on saanut tarkkailla ja tutkia lintuja. Hän on nähnyt yli 8 200 lintulajia, ja hänet on rankattu maailman neljänneksi eniten lintuja nähneeksi henkilöksi. Vuonna 1986 hän oli ensimmäinen, joka oli havainnut lintulajin kaikista maailman silloisista lintuheimoista. Vuonna 1989 hän oli löytämässä Kolumbiasta tieteelle uutta lintulajia, cundinamarcanluuraa ("Grallaria kaestneri"), jonka F. Gary Stiles nimesi hänen kunniakseen 1992.


title: Java-luokka (risteilijä)

text: Java-luokka oli Alankomaiden kuninkaallisen laivaston kahden aluksen muodostama kevyt risteilijäluokka. Alukset palvelivat toisessa maailmansodassa Britannian kuninkaallisen laivaston alaisuudessa.


title: Java-luokka (risteilijä)

text: Suunniteltaessa alukset olivat täysin vertailukelpoisia saksalaisten ja brittiläisten vastaavien alusten kanssa elleivät jopa parempia. Mutta ensimmäisen maailmansodan puolueettomana valtiona Alankomailla oli materiaalien hankintavaikeuksia ja siellä valvottiin kahdeksan tunnin työaikaa, mikä viivästytti merkittävästi alusten valmistumista. Lopulta alukset olivat valmistuessaan jo vanhentuneita. Kuten kaikki Alankomaiden alukset luokan alusten suunnittelussa oli huomioitu palvelu Alankomaiden tärkeimmässä siirtomaassa Hollannin Itä-Intiassa.


title: Java-luokka (risteilijä)

text: Suunnitteluun oli vaikuttanut merkittävästi Krupp konserni ja alukset olivatkin merkittävästi suurempia uppoumaltaan kuin saman aikaiset saksalaiset ja brittiläiset kevyet risteilijät. Alusten uppouma oli 6 776 tonnia, mihin vaikutti merkittävästi niiden raskas aseistus eli kymmenen 150 millimetrin tykkiä.


title: Java-luokka (risteilijä)

text: Alusten suojana oli vesirajaan asennettu 75 millimetrin panssarivyö, jonka pituus oli etriä suojaten konehuoneet ja ammustilat. Vyö oheni 50 millimetriin etrin matkalla perässä, missä se suojasi ohjauslaitteita. Aluksessa oli 25 millimetrin panssarikansi, joka kasvoi reunoilla kaartumalla 50 millimetriin. Panssarikansi oli kytketty vyön ylälaitaan. 60 millimetrin laipiot loivat kokonaan panssaroidun ytimen. Savuhormit olivat 50 millimetriä paksut, tulenjohtotornin suojana oli 125 millimetrin panssarointi ja pääaseiden kilvet olivat 100 millimetriä.


title: Java-luokka (risteilijä)

text: Propulsiojärjestelmässä oli havaittavissa saksalaisen suunnittelutyön vaikutus. Aluksille asennettiin kahdeksan Schultz-Thornycroft-kattilaa, "Javalle" Germania-turbiinit ja "Sumatralle" Zoelly-turbiinit, kun telakalla olleessa tulipalossa aluksen Germania-turbiinit tuhoutuivat. Zoelly-turbiinit aiheuttivat runsaasti ongelmia aluksen uran alkuaikoina.


title: Java-luokka (risteilijä)

text: Suunniteltu teho oli 72 000 hevosvoimaa, jolla oli tarkoitus saavuttaa suunniteltu 31 solmun maksiminopeus. Järjestelmä oli kolmiakselinen ja täysin öljykäyttöinen, mihin vaikutti siirtomaa-alueiden öljyvarat. Alusten tankeissa oli mahdollista varastoida 1 200 tonnia öljyä.


title: Java-luokka (risteilijä)

text: Alusten pääaseina oli kymmenen Boforsin valmistamaa 150 millimetrin 50 pituuskaliiperin No.6 -tykkiä, jotka oli asennettu kukin omaan tykkitorniin. Tykeistä oli asennettu kaksi keulaan ja kaksi perään, mitkä olivat aluksen keskilinjalla. Loput kuusi oli aluksen laidoilla kolme kummallakin kyljellä. Asennus mahdollisti kuuden tykin täyslaitaisen. Tykkien ampumaetäisyys oli 23 200 jaardia 29 asteen korotuskulmalla. Lisäksi aluksille asennettiin neljä 74 millimetrin tykkiä. Alkuperäisen suunnitelman mukaan aluksilla ei ollut torpedoita eikä lentokoneita.


title: Java-luokka (risteilijä)

text: Valmistumisen jälkeen aluksille asennettiin nostolaitteet ja lentokoneen tarvitsemat tilat, mutta ei katapulttia. Aluksi kummallekin alukselle oli sijoitettu kaksi vuonna 1924 hankittua Fairey IIID -kellukekonetta. Lentokone osoittautui kuitenkin käytössä liian heikkorakenteiseksi ja ne korvattiin vuonna 1926 Fokker C.VIIW -kellukekoneilla.


title: Java-luokka (risteilijä)

text: Vuosien 1934-1935 modernisoinneissa alusten etumastot korvattiin uusilla ja niiden 74 millimetrin tykit poistettiin. Poistettujen tykkien tilalle asennettiin "Sumatralla" kaksitoista ja "Javalla" kahdeksan Boforsin 40 millimetrin Mk III -tykkiä kaksiputkisina asennuksina takakannelle. Päämasto katkaistiin ja sen paikkaa siirrettiin. Lisäksi etsintävalonheittimien sijoitusta muutettiin. Aluksille asennettiin myös neljä puolen tuuman konekivääriä.


title: Java-luokka (risteilijä)

text: Kahden ensimmäisen aluksen tarvittavat varat budjetoitiin 15. heinäkuuta 1915 ja ne tilattiin vuonna 1916 ja kolmas 14. kesäkuuta 1917. Suunnitelmien mukaan kolmannen aluksen "Celebesin" vesillelaskun piti olla heinäkuussa 1921 Fijenoordin telakalta Rotterdamista. Koska kahden ensimmäisen aluksen valmistuminen viivästyi ja koska vuoden 1919 budjetti hyväksyttiin vasta vuonna 1920. Tuolloin ainoastaan 80 tonnia materiaalia oli valmisteltu "Celebesiä" varten ja köli oli edelleen laskematta. Suunniteltu alus todettiin vanhentuneeksi, joten sen tilaus peruutettiin.


title: Java-luokka (risteilijä)

text: Vaikka aluksen piti olla kahden muun sisaralus olisi se ollut noin kolme metriä pidempi ja uppoumaltaan noin 150 tonnia suurempi, koska sille oli suunniteltu lippulaivan vaatimat tilat.


title: Ambush

text: Ambush voi viitata muun muassa seuraaviin:


title: America

text: America voi tarkoittaa muun muassa seuraavia:


title: Amphitrite

text: Amphitrite voi merkitä seuraavia asioita:


title: Andrew

text: Andrew voi viitata muun muassa seuraaviin:


title: Drago Grubelnik

text: Drago Grubelnik (15. tammikuuta 1976 Radlje ob Dravi, Slovenian ST – 17. marraskuuta 2015) oli slovenialainen alppihiihtäjä, joka kilpaili maailmancup-tasolla vuosina 1996–2007.


title: Drago Grubelnik

text: Grubelnik sijoittui maailmancupin pujottelukilpailuissa 11 kertaa kymmenen parhaan joukkoon. Ainoan palkintokorokepaikkansa hän sai oltuaan kolmas Wengenin pujottelussa tammikuussa 2000. Euroopan cupissa hän voitti Adelbodenin pujottelun tammikuussa 1999.


title: Drago Grubelnik

text: Grubelnik osallistui olympialaisiin 1998, 2002 ja 2006 ollen parhaimmillaan kolmastoista Torinon 2006 pujottelussa. St. Moritzin MM-kilpailuissa 2003 hän oli samassa lajissa 18:s.


title: Drago Grubelnik

text: Grubelnik menehtyi auto-onnettomuudessa Itävallassa.


title: Anzac

text: Anzac viittaa muun muassa seuraaviin:


title: Uroš Pavlovčič

text: Uroš Pavlovčič (s. 20. helmikuuta 1972 Jesenice) on slovenialainen alppihiihtäjä, joka kilpaili maailmancup-tasolla vuosina 1999–2003.


title: Uroš Pavlovčič

text: Pavlovčič sijoittui St. Antonin MM-kilpailuissa 2001 suurpujottelussa 21:nneksi. Hän keskeytti saman lajin Salt Lake Cityn olympialaisissa 2002. Jasnán universiadeissa 1999 hän sai suurpujottelussa hopeaa.


title: Uroš Pavlovčič

text: Pavlovčič oli maailmancupin suurpujottelukilpailussa kolmas Kranjska Gorassa joulukuussa 2001. Kaikkiaan hän sijoittui maailmancupissa neljä kertaa kymmenen parhaan joukkoon, kolmesti suurpujottelussa ja kerran pujottelussa. Pohjois-Amerikassa käytävän Nor-Am -cupin pujottelun kokonaispisteissä hän oli toinen kaudella 1998–1999. Hän voitti Nor-Am -cupissa kolme pujottelukilpailua ja yhden suurpujottelun.


title: Asturian kuningaskunta

text: Asturian kuningaskunta oli Pyreneiden niemimaan pohjoisosassa vuosina 718–925 sijainnut valtakunta. Se oli ensimmäinen kristitty kuningaskunta, joka perustettiin niemimaalle arabien valloituksen jälkeen.


title: Asturian kuningaskunta

text: Asturian kuningaskunnan perusti visigoottiylimys Pelayo eli Pelagius, joka kapinoi Asturian maurikuvernööriä vastaan 718. Pelagius löi maurit Covadongan lähellä vuonna 722, ja tätä taistelua pidetään usein Reconquistan alkuna. Pelagius hallitsi Asturiaa kuolemaansa saakka vuonna 737.


title: Asturian kuningaskunta

text: Pelagiuksen seuraajat liittivät valtakuntaan uusia alueita, ja varsinkin Alfonso II:n aikana Asturia laajentui voimakkaasti etelään. Kuningaskunta oli nimeltään Asturia vuoteen 924, jolloin siitä tuli Leónin kuningaskunta uuden pääkaupungin mukaan. Tällä nimellä se tunnettiin, kunnes se yhdistyi Kastiliaan Kastilian ja Leónin kuningaskunnaksi.


title: Rene Mlekuž

text: Rene Mlekuž (s. 25. elokuuta 1975 Slovenska Bistrica) on slovenialainen alppihiihtäjä, joka kilpaili maailmancup-tasolla vuosina 1995–2004.


title: Rene Mlekuž

text: Mlekuž sijoittui Sierra Nevadan MM-kilpailuissa 1996 alppiyhdistetyssä 14:nneksi. Sestrieren MM-kilpailuissa 1997 hän oli pujottelussa kymmenes ja St. Antonissa 2001 samassa lajissa viides. Salt Lake Cityn olympialaisissa 2002 hän keskeytti pujottelun toisella kierroksella.


title: Rene Mlekuž

text: Mlekuž sijoittui maailmancupin pujottelukilpailuissa viisi kertaa kymmenen parhaan joukkoon. Ainoan palkintokorokepaikkansa hän sai oltuaan toinen Veysonnaz'n pujottelussa tammikuussa 1996.


title: Inggard Lereim

text: Inggard Lereim (s. 1941) on norjalainen Trondheimin yliopistollisen sairaalan professori, joka on vuodesta 1987 lähtien ollut mukana Kansainvälisen hiihtoliiton FIS:n dopingvalvonnassa. Hän on myös Norjan antidopingtoimikunnan varapuheenjohtaja.


title: Inggard Lereim

text: Lereim on ollut vahvasti vaikuttamassa veridopingin testaukseen hiihtourheilussa. Ensimmäistä kertaa arvokilpailuissa veritestit olivat käytössä 1989 Lahdessa. Hän toimi FIS:n lääketieteellisen komitean varapuheenjohtajana kun hiihtäjien hemoglobiinitestaus otettiin vuonna 1996 käyttöön. Hän on myös toiminut lukuisissa hiihdon arvokilpailuissa dopingvalvonnan johtajana. Muun muassa 2001 MM-kisoissa Lahdessa hän oli päätekijänä suomalaisten hiihtäjien joukkokäräyttämisessä.


title: Inggard Lereim

text: Marjo Matikainen-Kallströmin epo-kohun yhteydessä Lereim, joka yhdessä Tapio Videmanin kanssa on mitannut 1980- ja 1990-luvuilta hiihtäjien verenkuvan kehitystä, sanoi ettei yksikään pohjoismaalainen hiihtäjä käyttänyt EPO-hormonia 1990-luvulla, mutta perui sittemmin puheitaan.


title: Inggard Lereim

text: Vuonna 2011 Norjan kuningas julisti Lereimin ritariksi ja hänelle myönnettiin Pyhän Olavin ansioristi.


title: Tomaž Čižman

text: Tomaž Čižman (s. 13. helmikuuta 1956 Črnuče, Ljubljana) on slovenialainen alppihiihtäjä, joka aktiiviurallaan edusti Jugoslaviaa.


title: Tomaž Čižman

text: Čižman sai junioreiden MM-kilpailuissa pronssia alppiyhdistetyssä 1982 ja 1983. Hän sijoittui Crans Montanan MM-kilpailuissa 1987 supersuurpujottelussa 14:nneksi. Calgaryn olympialaisissa 1988 hän oli samassa lajissa yhdeksäs ja keskeytti suurpujottelun. Hän sai Vailin MM-kilpailuissa 1989 pronssia supersuurpujottelussa.


title: Tomaž Čižman

text: Čižman sijoittui maailmancupin osakilpailuissa kymmenen kertaa kymmenen parhaan joukkoon. Parhaimmillaan hän oli neljäs Kirchbergin ja Aspenin suurpujotteluissa kaudella 1988–1989. Hän voitti samalla kaudella supersuurpujottelun Euroopan cupin kokonaiskilpailun.


title: Luonnonvaraoikeus

text: Luonnonvaraoikeus on yhteisnimitys sellaisille oikeusjärjestyksen osille, jotka liittyvät elollisten tai elottomien luonnonvarojen hyödyntämiseen. Se on ympäristöoikeuden osa, mutta ei kovin tarkkarajainen, sillä se on monelta osin päällekkäinen ympäristöoikeuden muiden osa-alueiden kanssa. Luonnonvaraoikeudelle on tunnusomaista tavoite luonnonvarojen kestävään käyttöön.


title: Luonnonvaraoikeus

text: Yleensä luonnonvaraoikeuden piiriin katsotaan kuuluvan


title: Luonnonvaraoikeus

text: Luonnonvaroihin liittyvien lakien välillä on selviä eroja suhtautumisessa luonnonvarojen hyödyntämiseen. Esimerkiksi kaivoslailla pyritään edistämään luonnonvarojen käyttöä, kun taas maa-aineslaki on ympäristönsuojelunäkökulmaa korostava ja luonnonvarojen käyttöä rajoittava.


title: Aleksias

text: Aleksias () on bysanttilaisen historioitsijan Anna Komnenan (1083–1153) kreikaksi kirjoittama historia isästään Bysantin keisari Aleksios I:stä. Anna aloitti kirjoittamisen miehensä Bryennioksen kuoltua 1137 ja jatkoi työtään ainakin vuoteen 1148.


title: Aleksias

text: Kirjassa on viisitoista lukua, joiden sisältö on:


title: Artašat

text: Artašat (, ) on Armeniassa sijaitsevan Araratin maakunnan pääkaupunki. Asukkaita kaupungissa on 20 159 (2010).


title: Artašat

text: Artašat on yksi Armenian vanhimmista kaupungeista, ja kuningas Artaxias I:n perusti sen vuonna 176 eaa. Kaupunki toimi Armenian kuningaskunnan pääkaupunkina vuosina 185 eaa. – 120 jaa.


title: Joanna Haartti

text: Joanna Haartti (s. 14. huhtikuuta 1979) on suomalainen näyttelijä. Haartti valmistui teatteritaiteen maisteriksi Teatterikorkeakoulusta vuonna 2008. Lisäksi hän on opiskellut Snellman-korkeakoulussa puhe- ja draamataiteen linjalla.


title: Joanna Haartti

text: Haartin tunnetuimpia rooleja ovat Sylvia Kansallisteatterin "Rakkaudesta minuun" -näytelmässä (2006), Turun kaupunginteatterin "Föribeat"-musikaalin Teija (2007), Siru Teatteri Jurkan "Näytät vieraalta rakas" -näytelmässä (2009) sekä Kansallisteatterin "Kristuksen morsiamessa" (Marion) vuonna 2010. Lisäksi hän on esiintynyt muun muassa elokuvissa "Miehen työ" (2007), "Prinsessa" (2010) ja "Hiljaisuus" (2011) sekä televisiosarjassa "Haamukirjoittaja". Hän oli yksi "Putous"-viihdesarjan toisen kauden näyttelijöistä.


title: Joanna Haartti

text: Hän esittää yhdessä Jussi Nikkilän kanssa lasten runoiluohjelmaa Runoja ja rusinoita, ohjelmaa esitetään "Pikku Kakkosessa". Haartti näytteli pienen sivuroolin sairaalasarjassa "Syke" vuonna 2015.


title: Joanna Haartti

text: Haartti seurustelee näyttelijä Minna Haapkylän kanssa.


title: Boris Strel

text: Boris Strel (20. lokakuuta 1959 Škofja Loka, Slovenian ST – 28. maaliskuuta 2013) oli slovenialainen alppihiihtäjä, joka aktiiviurallaan edusti Jugoslaviaa.


title: Boris Strel

text: Strel sijoittui Lake Placidin olympialaisissa 1980 kahdeksanneksi suurpujottelussa ja keskeytti pujottelun. Hän sai Schladmingin MM-kilpailuissa 1982 pronssia suurpujottelussa. Sarajevon olympialaisissa 1984 hän oli samassa lajissa viides.


title: Boris Strel

text: Strel saavutti maailmancupissa kaksi palkintokorokepaikkaa: hän oli toinen Adelbodenin suurpujottelussa tammikuussa 1981 ja voitti saman lajin Cortina d'Ampezzossa joulukuussa 1981. Suurpujottelucupin kokonaispisteissä hän oli kahdeksas kaudella 1979–1980.


title: Veronika Šarec

text: Veronika Šarec (s. 8. toukokuuta 1968 Ljubljana) on slovenialainen alppihiihtäjä, joka aktiiviurallaan edusti myös Jugoslaviaa.


title: Veronika Šarec

text: Šarec sai junioreiden MM-kilpailuissa pronssia pujottelussa ja suurpujottelussa 1984. Hän sijoittui Sarajevon olympialaisissa 1984 suurpujottelussa 20:nneksi. Calgaryn olympialaisissa 1988 hän oli supersuurpujottelussa 27:s, mutta keskeytti pujottelun ja suurpujottelun. Saalbachin MM-kilpailuissa 1991 hän sijoittui suurpujottelussa neljänneksi. Slovenian edustajana hän keskeytti pujottelun Albertvillen olympialaisissa 1992.


title: Veronika Šarec

text: Šarec voitti maailmancupin pujottelukilpailun Haus im Ennstalissa tammikuussa 1990. Hän oli samassa lajissa lisäksi kolmas Piancavallossa joulukuussa 1987, toinen Furanossa ja kolmas Shigakogenissa maaliskuussa 1989, toinen Steamboat Springsissa joulukuussa 1989 sekä kolmas peräkkäisinä päivinä Kranjska Gorassa tammikuussa 1991. Pujottelucupin kokonaispisteissä hän oli neljäs kaudella 1988–1989 ja seitsemäs kaudella 1990–1991.


title: Facepalm

text: Facepalm on ele, jossa kasvot tai silmät peitetään kämmenellä tai kämmeniin. Facepalm-kuvat ja myös sana "facepalm" ovat suosittu internet-meemi verkkokeskusteluissa ja kuva-aiheissa kuvaamassa henkilön kokemaa pettymyksen, häpeän, myötähäpeän, halveksunnan tai epätoivon tunnetta. Sanana käytettynä facepalm on silloin monesti tekstissä kahden asteriskin ympyröinä "(*facepalm*)".


title: Facepalm

text: Ray Vichotin mukaan facepalm-meemi on syntynyt Anonymous-ryhmittymän keskuudessa. Toimittaja Nicholas Conleyn mukaan facepalm-meemin alkuperä saattaisi olla "Star Trek – uusi sukupolvi" -televisiosarjan kapteeni Jean-Luc Picardia esittävä valokuva, jossa kapteenia näyttelevä Patrick Stewart hautaa painuneen päänsä toiseen kämmeneensä.


title: Katjuša Pušnik

text: Katjuša Pušnik (s. 31. tammikuuta 1969 Črna na Koroškem) on slovenialainen alppihiihtäjä, joka aktiiviurallaan edusti myös Jugoslaviaa.


title: Katjuša Pušnik

text: Pušnik sijoittui Vailin MM-kilpailuissa 1989 suurpujottelussa 15:nneksi. Saalbachn MM-kisoissa 1991 hän oli pujottelussa viides ja suurpujottelussa kymmenes. Albertvillen olympialaisissa 1992 hän sijoittui Slovenian edustajana pujottelussa 16:nneksi, mutta keskeytti suurpujottelun.


title: Katjuša Pušnik

text: Pušnik sijoittui toiseksi maailmancupin pujottelussa Altenmarkt-Zauchenseessa joulukuussa 1988. Hän sijoittui maailmancupin kilpailuissa kaikkiaan kymmenen kertaa kymmenen parhaan joukkoon, seitsemän kertaa pujottelussa ja kolmesti suurpujottelussa. Pujottelucupin kokonaispisteissä hän oli kymmenes kaudella 1988–1989.


title: Luettelo Finnish Dance Chartin ykkösistä vuonna 2011

text: Tämä on luettelo "Finnish Dance Chart" -listan kärkipaikkaa hallussaan pitäneistä artisteista ja singleistä vuonna 2011.Swedish Dance Chart: 2007 – 2008 – 2009 – 2010 – 2011 – 2012 – 2013


text: Norwegian Dance Chart: 2007 – 2008 – 2009 – 2010 – 2011 – 2012 – 2013


title: Hippalot

text: Lasten taidefestivaali Hippalot on Hämeenlinnassa järjestettävä lastentapahtuma, jota vietetään vuosittain heinä-elokuun taitteessa. Tapahtuma lukeutuu Suomen vanhimpiin lastenfestivaaleihin. Tapahtumapaikkana on kaupungin keskustassa sijaitseva kulttuuri- ja kongressikeskus Verkatehtaan alue. Neljäpäiväinen festivaali sisältää monenlaisia esityksiä ja työpajoja. Ohjelmassa on muun muassa musiikkia, teatteria, nukketeatteria, sirkusta, elokuvia, näyttelyitä ja kirjallisuutta.


title: Hippalot

text: Hippaloiden ohjelma rakentuu vuosittain vaihtuvien teemojen ympärille. Tapahtumaa on vietetty mm. veden, rakkauden, fantasian, sirkuksen ja urbaanin kaupungin merkeissä. Toimintatapana on ollut, että Hippaloita kutsutaan suunnittelemaan lastenkulttuurin ammattilaisista koostuva taiteellinen suunnitteluryhmä. Monitaiteellinen tapahtuma tarjoaa festivaaliviikonloppuna monenlaista toimintaa teatterin, työpajojen, näyttelyiden, tanssin, lastenkonserttien, musiikkituokioiden, kirjallisuuden ja elokuvan parissa.


title: Hippalot

text: Hippaloiden liput maksullisiin esityksiin ja työpajoihin ovat tavallisesti tulleet myyntiin jo toukokuussa, mutta tapahtumassa on myös paljon ilmaisohjelmaa.


title: Hippalot

text: Lapsille ja nuorille suunnattu taidefestivaali järjestettiin ensimmäisen kerran Aulangolla vuonna 1978, jolloin vietettiin YK:n kansainvälistä lapsen vuotta. Hankkeen alullepanijana toimi Hämeenlinnan Miniteatterin ja Aulangon satuteatterin perustaja ja ohjaaja Kauko Soirila, jonka mielestä myös lapsille tuli tarjota korkeatasoista kulttuuria. Festivaali sai nimekseen Lastentapahtuma Aulangolla.


title: Hippalot

text: Neljän Aulangolla vietetyn kesän jälkeen toiminta siirrettiin Hämeen linnaan, jolloin festivaalien nimi muuttui Hämeen Linnan Lastentapahtumaksi. Festivaali järjestettiin linnassa kaikkiaan 21 vuoden ajan. Noina vuosina tapahtuma paisui ja laajeni ohjelmistoltaan maakunnallisesta juhlasta kansainväliseksi ja monipuoliseksi taiteelliseksi tapahtumaksi.


title: Hippalot

text: Vuonna 1996 Lastentapahtumalle myönnettiin Yleisradion Valopilkku-kunniakirja. Vuonna 1998 Finland Festivals, Suomen tärkeimpien kulttuuritapahtumien yhteistyöjärjestö, valitsi ensimmäistä kertaa vuoden festivaalin. Nimityksen sai Hämeen Linnan Lastentapahtuma. Palkitsijat perustelivat valintaa sillä, että tässä tapahtumassa korostuu pyrkimys taiteen ja yleisön vuorovaikutukseen ja aitouteen. Lasten oma taiteellinen tekeminen on tärkeää, koska lapsuus ei ole mikään silta aikuisuuteen, vaan oleellinen osa itse elämää.


title: Hippalot

text:
Festivaali koki jälleen suuria muutoksia vuonna 2003, kun festivaalin nimi muutettiin Hippaloiksi sekä tilaisuuksia alettiin levittämään ympäri kaupunkia toreille ja kujille.
Muutaman vuoden jälkeen festivaali siirtyi kulttuuri -ja kongressikeskus Verkatehtaan alueelle, kun Lasten ja nuorten kulttuurikeskus ARX alkoi järjestää tapahtumaa.


title: Vidal

text: Vidal voi tarkoittaa seuraavia:


title: Trikloorietikkahappo

text: Trikloorietikkahappo eli TCA (CHClO) on karboksyylihappo ja etikkahapon johdannainen. Yhdistettä käytetään orgaanisessa synteesissä ja kosmeettisissa hoidoissa. Trikloorietikkahapon suoloja kutsutaan triklooriasetaateiksi. Trikloorietikkahappo voidaan pelkistää dikloorietikkahapoksi (DCA), jota on tutkittu mahdollisena syöpälääkkeenä.


title: Trikloorietikkahappo

text: Trikloorietikkahappo on huoneenlämpötilassa värittömiä ja hygroskooppisia eli vettä sitovia kiteitä. Se liukenee erittäin hyvin veteen, metanoliin, etanoliin, dietyylieetteriin, asetoniin, bentseeniin ja tetrakloorimetaaniin. Yhdisteen happovakio on 0,2159 eli se on lähes yhtä hapanta kuin suolahappo. Yhdisteen etikkahappoa suurempi happamuus johtuu elektronegatiivisista klooriatomeista, jotka vetävät elektroneja voimakkaasti puoleensa. Tällöin muodostuu dipoli ja negatiivisen anionin muodostuminen on suotuisampaa kuin etikkahapolla. Tätä kutsutaan induktiiviseksi efektiksi.


title: Trikloorietikkahappo

text: Kuumennettaessa trikloorietikkahappo hajoaa kloroformiksi ja hiilidioksidikaasuksi. Erityisen nopeaa tämä on emäksisten amiinien, kuten aniliinin läsnä ollessa. Katalyyttinä voi toimia myös resorsinoli ja aktiivihiili.


title: Trikloorietikkahappo

text: Trikloorietikkahappoa tuotetaan etikkahapon ja kloorin välisellä reaktiolla ja kalsiumhypokloriittia tai raskasmetallisuoloja voidaan käyttää reaktiota kiihdyttävänä aineena. Trikloorietikkahapon lisäksi reaktiossa muodostuu myös kloorietikkahappoa ja dikloorietikkahappoa. Trikloorietikkahappo erotetaan kiteyttämällä raakatuote, josta poistetaan epäpuhtaudet vedellä pesemällä. Puhtausastetta voidaan parantaa uudelleenkiteytyksellä tai sentrifugin avulla.


title: Trikloorietikkahappo

text: Yhdisteen valmistamiseen on kehitetty myös muita tapoja, kuten kloraalin hapetus vetyperoksidilla tai tetrakloorietyleenin hydrolyyttisellä hapetuksella.


title: Trikloorietikkahappo

text: Suurin yksittäinen trikloorietikkahapon käyttökohde on rikkaruohomyrkkynä käytettävän natriumtriklooriasetaatin valmistus. Lisäksi yhdistettä käytetään orgaanisten yhdisteiden valmistuksessa, polymerisointikatalyyttinä, antiseptisenä aineena, kosmetiikassa syylien ja ryppyjen poistoon sekä biokemiassa proteiinien saostamiseen.


title: Janne Ordén

text: Janne Waltteri Ordén on suomalainen rap-artisti, joka on tullut tunnetuksi yhtenä Kymppilinja-yhtyeen jäsenenä.


title: Janne Ordén

text: Aktiivisemman musiikinteon Ordén aloitti päästyään armeijasta vuonna 2003. Ordén liittyi vuonna 2004 Kymppilinja -nimiseen kokoonpanoon. Yhtye julkaisi ensimmäisen albuminsa "Kaupunkilapset" vuonna 2007. Kymppilinjan toinen studioalbumi "Valmistaudu olemaan väärässä" julkaistiin elokuussa 2010, jonka suurimmaksi hitiksi nousi single ”Minä”, jolla vierailee myös Mariska. Kappale oli listamenestys ja se äänestettiin The Voicen vuoden viralliseksi kesähitiksi 2010. Kappale on myynyt kultaa sekä platinaa. Yhtye ilmoitti kuitenkin hajoavansa vuonna 2012.


title: Janne Ordén

text: Kymppilinjan hajottua Ordén siirtyi soolouralle. Hän aloitti työstämään ensimmäistä sooloalbumiaan yhdessä tuottajakaksikko Millionaire Menin kanssa. Albumin tuotantotiimissä olivat myös MGI ja Sakke Aalto. Ordénin ensimmäinen soolosinglensä ”Sadetta ja aurinkoo” julkaistiin 28. toukokuuta 2012. Kappaleella vieraili Jussi Selo. Kesäkuussa 2012 julkaistiin uusi single ”Sopusointu”, jonka oli tarkoitus olla vuonna 2013 julkaistavan albumin toinen single. Ordénin levy-yhtiö Hype Records myytiin 2013 alkuvuodesta Warner Music Finlandille, minkä seurauksena jo valmis sooloalbumi jäi kokonaan julkaisematta. Ordén siirtyi Arttu Wiskarin omistamalle Mökkitie Records -yhtiölle tekemään kokonaan uutta albumia tuotantoryhmänsä kanssa keväällä 2013. Tuotantoryhmään kuuluu myös Kymppilinjasta tuttu Sami Grönroos. Promosingle ”Vapaapudotus” julkaistiin heinäkuussa 2013. Kappale voitti julkaisuviikolla mm. YleX:n Rytmibarometri -äänestyksen ja oli samalla kanavan Viikon teho -kappale. Ordén siirtyi Sony Music Finlandille helmikuussa 2014. Ensimmäinen virallinen -single "Platinaa" julkaistiin toukokuussa 2014. Kappale on keikkunut julkaisusta asti mm. Radio Suomipopin Poptop-10 listalla. Kappaleen musiikkivideo kuvattiin Espoon Westendissä. Videon ohjasi Ville Juurikkala. Elokuussa 2014 julkaistu "Tuhatta" -single nousi radioiden soittolistoille ja myös ensimmäisellä viikolla Suomen viralliselle latauslistalle sijalle 29. Kappaleessa vierailee englanninkielisellä musiikilla tutuksi tullut Redrama, joka kuitenkin esiintyy kappaleella suomeksi. Kappale on ylittänyt suomessa kultarajan ja on täten Ordénin ensimmäinen soolokultalevy.


title: Sieppolukko

text: Sieppolukko on piilukon vanhimpia tyyppejä, jossa hanan leukoihin kiinnitetty piikivi tai rikkikiisunpala iskee tulta sen edessä olevasta tuliraudasta sytyttäen ruutilatauksen.


title: Sieppolukko

text: Sieppolukolla on selkeitä etuja niin lunttulukkoon, kuin rataslukkoonkin verrattuna. Se ei tarvitse toimiakseen jatkuvasti palavaa lunttua, eikä ole monimutkainen ja kallis valmistaa kuten rataslukko.


title: Stevenage FC

text: Stevenage Football Club on englantilainen jalkapalloseura. Sen kotipaikka on Stevenage, Hertfordshire. Seura pelaa Englannin neljänneksi korkeimmalla sarjatasolla, kakkosliigassa.


title: Stevenage FC

text: Seura perustettiin vuonna 1976, kun kaupungin entinen seura "Stevenage Athletic" meni konkurssiin. Aluksi seuran nimi oli Stevenage Borough. Se liittyi 1980 United Counties Football Leagueen, jossa se voitti ensimmäisellä kaudellaan 1. divisioonan ja nousi liigan päätasolle. Vuonna 1984 Stevenage siirtyi Isthmian Leaguen 2. divisioonaan.


title: Stevenage FC

text: Stevenage nousi neljän kauden aikana vuosina 1990–1994 kolme sarjaporrasta ylöspäin Isthmian Leaguen 2. divisioonasta konferenssiin. Seura voitti konferenssin kaudella 1995–1996, mutta sen nousu 3. divisioonaan evättiin, koska seuran kotikenttä ei täyttänyt vaatimuksia.


title: Stevenage FC

text: Stevenage pelasi konferenssissa kunnes se voitti sarjan kaudella 2009–2010 ja nousi kakkosliigaan, jossa se sijoittui kaudella 2010–2011 kuudenneksi ja nousi pudotuspelien kautta ykkösliigaan. Konferenssivuosinaan Stevenage voitti FA Trophy -cupin 2007 ja 2009 ja eteni FA Cupissa parhaimmillaan neljännelle kierrokselle kaudella 1997–1998. Kauden 2010–2011 FA Cupissa Stevenage pääsi myös neljännelle kierrokselle voittamalla kotonaan valioliigaseura Newcastlen 3–1. Kaudella 2011–2012 Stevenage eteni ensimmäisen kerran FA Cupin viidennelle kierrokselle, jolla se hävisi uusintaottelun Tottenhamia vastaan 1–3 pelattuaan ensimmäisen ottelun tasan 0–0.


title: Stevenage FC

text: Vuonna 2014, kolmen ykkösliigassa pelatun kauden jälkeen, Stevenage putosi takaisin kakkosliigaan.


title: Jannu

text: Jannu (Limbuksi "Phoktanglungma") on Himalajalla sijaitseva vuori ja eräs Kanchenjungan naapurihuipuista. Se sijaitsee itä-Nepalissa. Vuoren korkeus merenpinnan tasosta on 7 710 metriä.


title: Stuart Hamm

text: Stuart ”Stu” Hamm (s. 8. helmikuuta 1960) on yhdysvaltalainen basisti, joka on tullut tunnetuksi sessiomuusikkona yhteistyössä useiden tunnettujen artistien kanssa, ja soolourastaan omaperäisellä slap-bass -soittotyylillään. Hamm on soittanut muun muassa Steve Vain, Joe Satrianin ja Frank Gambalen albumeilla ja esiintymisissä.


title: Stuart Hamm

text: Stuart Hamm syntyi New Orleansissa ja vietti lapsuutensa ja nuoruudessa Champaignissa Illinoisissa, missä hän opiskeli basson- ja pianonsoittoa. Valmistuttuaan Hanover High Schoolista New Hampshiressa Hamm haki Berklee College of Musiciin Bostoniin, jossa hän jatkoi opintojaan ja tapasi kitaristi Steve Vain, ja hänen kauttaan kitaristi Joe Satrianin. Hamm on tehnyt yhteistyötä molempien kanssa ja soittanut muun muassa Steve Vain debyyttialbumilla "Flex-Ablella", joka julkaistiin vuonna 1984.


title: Stuart Hamm

text: Hammin soittaessa lavalla Joe Satrianin kanssa, hänen taitonsa basistina nousi kansainväliseen huomioon ja hänen soittaessaan muiden rock/fuusioartistien kanssa omista soololevyistään puhumattakaan (kosketinsoittaja Tommy Marshin kanssa) vahvistivat hänen mainettaan basistina ja esiintyvänä artistina.


title: Stuart Hamm

text: Stuart Hamm käyttää Fenderin valmistamaa Urge Bass -nimikkomalliaan.


title: Stuart Hamm

text: Hyvänä esimerkkinä Hammin yhteistyöstä muiden muusikoiden kanssa voidaan pitää esimerkiksi Steve Vain Passion And Warfare -levyn raitaa Erotic Nightmares jossa Hamm soittaa bassoa.


title: Khabur (vuori)

text: Khabur on Himalajalla sijaitseva vuori, Kanchenjungasta jakautuvilla harjanteilla. Se sijaitsee Itä-Nepalissa. Vuoren korkeus merenpinnan tasosta on 6 332 metriä.


title: Phole

text: Phole on Himalajalla sijaitseva vuori, Kanchenjungasta jakautuvilla harjanteilla. Se sijaitsee Itä-Nepalissa. Vuoren korkeus merenpinnan tasosta on 6 645 metriä.


title: IGBT

text: IGBT () on suuritehoinen bipolaaritransistori, jonka hila (G) on MOSFETin tavoin eristetty. Tämä tarkoittaa käytännössä sitä että IGBT:ssä on sekä bipolaaritransistori että MOSFET yhdessä. IGBT muistuttaakin kollektorilta päin katsottuna bipolaaritransistoria, mutta sen ohjaus toteutuu MOSFETilla.


title: IGBT

text: IGBT kestää suuren virran kiinni-tilassa, ja suuren jännitteen auki-tilassa, ja se on tarkoitettu kytkinkäyttöön, yhtenä yleisenä käyttökohteena taajuusmuuttajat. IGBT:n jäähdytyselementin ei tarvitse olla suuri, koska sillä on pienet jännite- ja tehohäviöt, jolloin se ei tuota toimiessaan kovin voimakkaasti lämpöä, toisin kuin MOSFET tai bipolaaritransistori.


title: IGBT

text: IGBT:n ohjaus ei vaadi monimutkaisia kytkentöjä, sen ohjaus onnistuu samalla tavoin kuin MOSFETilla. IGBT on hidas kyllästystilasta (auki-tila) sulkutilaan, koska hilan varauksenkuljettajat voivat poistua vain rekombinaatiolla. Ne on siis purettava transistoria suljettaessa esimerkiksi vastuksen kautta takaisin kollektorille. Ohjaus onnistuu myös ilman purkuvastusta esimerkiksi hilamuuntajaa käyttäen, jolloin on käytettävä hilavastusta ja tarvittaessa myös nopeaa purkudiodia.


title: Andrés M. Cuervo

text: Andrés M. Cuervo on kolumbialainen lintutieteilijä.


title: Andrés M. Cuervo

text: Cuervo on syntynyt Medellinissä. Hän opiskeli biologiaa Antioquian yliopistossa 1996–2002. Kandidaatintutkinnon aiheena hänellä oli Andien pesimälintujen habitaattien pirstoutuminen ja painon vaihtelu ("Effect of habitat fragmentation on Andean birds: Body size and fluctuating asymmetry"). Valmistuttuaan hän meni jatko-opiskelemaan Puerto Ricon yliopistoon Río Piedrasiin, josta hän valmistui maisteriksi 2005. Tutkinnon aiheena oli maiseman mahdollinen vaikutus linnun fenotyyppiin ("Does landscape fragmentation influence the phenotype? Testing the variation in bilateral asymmetry, morphology, and feather growth rates of Tropical Andean birds"). Tohtoriopinnot Cuervo suoritti Louisianan valtion yliopistossa, väitöksen aiheena oli Andien pilvimetsien linnuston evoluutio ("The evolutionary assembly of a species rich biota: Avian speciation and differentiation in the Andean cloud forests").


title: Andrés M. Cuervo

text: Vuonna 2001 Cuervo kuvaili uuden kotingalajin, ruskolakkikotingan ("Lipaugus weberi"), yhdessä Paul Salamanin, T.M. Doneganin ja J.M. Ochoan kanssa.


title: Tietomurto

text: Tietomurto on Suomessa rikoslain 38. luvun 8. pykälän mukaan rangaistava teko. Tietomurrosta tuomitaan se, joka käyttämällä hänelle kuulumatonta käyttäjätunnusta taikka turvajärjestelyn muuten murtamalla oikeudettomasti tunkeutuu tietojärjestelmään, jossa sähköisesti tai muulla vastaavalla teknisellä keinolla käsitellään, varastoidaan tai siirretään tietoja, taikka sellaisen järjestelmän erikseen suojattuun osaan. Tietomurrosta tuomitaan myös se, joka tietojärjestelmään tai sen osaan tunkeutumatta teknisen erikoislaitteen avulla oikeudettomasti ottaa selon mainitussa tietojärjestelmässä olevasta tiedosta. Maksimirangaistus on yksi vuosi vankeutta. Syyteoikeus on voimassa kaksi vuotta. Tietomurrosta tuomitun maksettavaksi määrätään usein lisäksi huomattava vahingonkorvaus. Jo tietomurron yritys on rangaistava teko.


title: Thy Disease

text: Thy Disease on puolalainen death metal -yhtye, joka on perustettu vuonna 1999 Krakovassa. Sanoitukset käsittelevät nihilismiä, apokalypsia sekä sotaa. Yhtyeen jäsenet ovat työskennelleet myös yhtyeissä Sceptic, Anal Stench ja Crionics.


title: Jose Manuel Ochoa-Quintero

text: Jose Manuel Ochoa-Quintero on kolumbialainen lintutieteilijä.


title: Jose Manuel Ochoa-Quintero

text: Ochoa opiskeli biologiaa Antioquian yliopistossa Kolumbiassa. Jatko-opinnot hän suoritti Amsterdamin yliopistossa Alankomaissa, ja valmistui maisteriksi 2009. Tutkintoa varten hän tutki äärimmäisen uhanalaisen sininokkahokon ("Crax alberti") biologiaa. Ochoa suorittaa tohtoriopintojaan Cambridgen yliopistossa, tulevan väitöksen aiheena hänellä on Amazonian alueen metsien katoamisen vaikutus luontoon ja ihmisyhteisöihin.


title: Jose Manuel Ochoa-Quintero

text: Vuonna 2001 Ochoa kuvaili tieteelle uuden kotingalajin, ruskolakkikotingan ("Lipaugus weberi"), yhdessä Andrés M. Cuervon, Paul Salamanin ja Thomas Doneganin kanssa.


title: Trekki

text:
Trekki Oy oli retkeily- ja ulkoilutarvikkeiden erikoisliike.
Trekki myi retkeily- ja vapaa-ajan vaatteita, jalkineita ja muita ulkoilussa ja retkeilyssä tarpeellisia varusteita sekä toimitti liike- ja yrityslahjoja.


title: Trekki

text: Liikkeen perustivat alun perin Lahden seudun partiolaisten yhdistykset, suurimpana Salpausselän Partiolaiset ry vuonna 1992 nimellä Partioretki. Yrityksen toimiva johto osti yrityksen osakkeet partiopiiriltä vuonna 2009. Kaupan ehtojen mukaisesti yritys luopui Partioretki-nimestä. Yritys muutti nimekseen Trekki Oy vuonna 2010.


title: Trekki

text: Trekki Oy:n päämyymälä oli Lahdessa. ABC-liikenneasemien myymälät toimivat outlet-painotteisesti. Outlet-myymälöiden valikoima painottui tavarantoimittajien poistoeriin.


title: Trekki

text: Yritys valittiin Lahdessa vuoden 1999 kaupunkikeskustan eheyttäjäksi. Vuonna 2011 ja 2002 Lahden kaupungin työllisyystoimikunta valitsi yhtiön vuoden työllistäjäksi. Retki-lehden vuoden 2007 numeron 11 valtakunnallisessa palvelutasotestissä Trekki todettiin Suomen parhaiten palvelevaksi retkeilytarvikeliikkeeksi.


title: Trekki

text: Syskyllä 2012 Trekki hakeutui velkasaneeraukseen, mutta jätti lopulta huhtikuussa 2014 konkurssihakemuksen. Enimmillään yritys työllisti noin 50 henkeä. Loppuvaiheessa yrityksessä oli töissä noin 15 henkilöä ja sillä oli myymälät Lahdessa, Heinolassa ja Riihimäellä.


title: Sten Carl Tudeer

text: Sten Carl Tudeer (23. lokakuuta 1840 Vanaja – 5. tammikuuta 1905 Helsinki) oli suomalainen eversti, hovitallimestari ja Senaatin talousosaston varapuheenjohtaja.


title: Sten Carl Tudeer

text: Sten Carl Tudeer syntyi Tudeerin merkittävään tilanomistaja- ja sotilassukuun. Hänen isänsä oli lääninviskaali Jakob Johan Tudeer ja äitinsä Sofia Ulrika Gripenberg. Tudeer valmistui meriupseeriksi Pietarissa 1861. Hän palveli Venäjän laivastossa muun muassa keisarillisella huvipurrella "Deržavalla" ja tutustui henkilökohtaisesti tulevaan hallitsijaan Aleksanteri III:een. Hän ansioitui Turkin sodassa kapteeniluutnanttina, varsinkin joukkojen kuljetuksessa Tonavan yli Zimnitsan luona. Hän sai kultamiekan ja hänet nimitettiin sivusta-adjutantiksi 1871.


title: Sten Carl Tudeer

text: Aleksanteri III:n noustua valtaistuimelle Tudeer pääsi virkauralle Suomeen. Hän toimi ensin Suomen meriekipaasia suunnittelevan komitean puheenjohtajana, sitten luotsi- ja majakkalaitoksen johdossa 1882–1885 ja Viipurin läänin vt. kuvernöörinä 1885 alkaen sekä vakinaisena kuvernöörinä 1888–1889. Samalla hän sai hovitallimestarin ja todellisen valtioneuvoksen arvon. Tudeer nimitettiin senaattiin siviilitoimituskunnan päälliköksi eli sisäministeriksi 1889. Kaksi vuotta myöhemmin hänet ylennettiin senaatin talousosaston varapuheenjohtajaksi eli Suomen pääministeriksi. Hän oli hallitsijan ohella hyvissä väleissä Suomen kenraalikuvernööri Fjodor Heidenin kanssa, joka järjesti hänelle aateloinnin 1897.


title: Sten Carl Tudeer

text: Tudeer oli Suomen Meripelastusseuran ensimmäinen puheenjohtaja vuodesta 1897.


title: Sten Carl Tudeer

text: Senaattorien ollessa erimielisiä Tudeerin ääni ratkaisi vuoden 1899 helmikuun manifestin julkaisemisen. Senaatti hajosi seuraavana vuonna perustuslaillisten erotessa. Tudeer puolusti vielä tällöin uusia Pietarista tulleita lakiesityksiä, mutta huolimatta saamastaan toimeksiannosta muodostaa uusi senaatti hän erosi viimein itsekin lokakuussa 1900.


title: Sten Carl Tudeer

text: Tudeerin ensimmäinen puoliso vuodesta 1871 oli Rosalie Evelina Krogius (k. 1897) ja toinen vuodesta 1898 Anna Ehrnrooth (k. 1947).


title: Pesäpallo kesäolympialaisissa 1952

text: Pesäpallo oli näytöslajina Helsingin olympialaisissa 1952.


title: Pesäpallo kesäolympialaisissa 1952

text: Kisojen ainoassa ottelussa Suomen Pesäpalloliiton joukkue voitti Suomen Työväen Urheiluliiton joukkueen juoksuin 8–4. Avausheiton suoritti Lauri Pihkala klo 18.00 31. heinäkuuta, jolloin ottelu alkoi. Yleisöä paikalla oli 19 309 henkeä. Nurmikentällä pelattu ottelu ei muodostunut niin vauhdikkaaksi, kuin yleensä hiekkakentillä pelatut mestaruussarja-ottelut. Ottelu kesti noin tunnin.


title: Pesäpallo kesäolympialaisissa 1952

text: Ottelun pelituomarina toimi Esko Nenonen, syötönvalvojana Erkki Salin, kakkospesätuomarina Leo Kadenius, kolmospesätuomarina Väinö Apponen ja takaraja valvojana Reino Pesonen. Kirjurin virkaa hoiti Jorma Tenho.


title: Anonymous (ryhmä)

text: Anonymous on löyhästi järjestäytynyt kollektiivinen hakkeri- ja aktivistiryhmä. Nimi viittaa internet-meemiin, joka sai alkunsa 4chan-verkkosivustolta. Liikkeeseen ei liity uskonnollista tai poliittista ideologiaa.


title: Anonymous (ryhmä)

text: Anonymousin nimissä on järjestetty poliittiseen aktivismiin, sananvapauteen ja lastensuojeluun liittyviä tapahtumia, operaatioita ja piloja sekä tietotekniikkarikoksia, kuten verkkohyökkäyksiä.


title: Anonymous (ryhmä)

text: Anonymous-liikkeeseen voi muiden anonyymien mukaan kuulua vain pelkästään kannattamalla Anonymousin toimintaa. Kuka tahansa saa aloittaa oman projektinsa, sillä liikkeellä ei ole johtajia. Tapahtuman tai operaation järjestyminen riippuukin siitä, saako se tarpeeksi kannatusta ja näkyvyyttä. Useat anonyymit välittävät internetin yksityisyydestä ja monet anonyymit pyrkivät olemaan internetissä kirjaimellisesti nimettömästi antamatta itsestään juurikaan tietoja ulkopuolisille.


title: Anonymous (ryhmä)

text: The Guardian -sanomalehden mukaan Anonymous-liikkeellä on ydinryhmä, joka järjesti vuonna 2010 Wikileaks-tapahtumiin liittyviä verkkokampanjoita, joissa muun muassa Mastercard-yhtiön sivusto kaadettiin, koska yhdysvaltalaiset pankit estivät lahjoitusten antamisen WikiLeaksille. Elokuussa 2010 Anonymous otti kohteekseen useita yhdysvaltalaisia ja brittiläisiä sivustoja Julian Assangeen liittyvien toimien vuoksi.


title: Anonymous (ryhmä)

text: Anonymousin uskotaan olevan vastuussa Yhdysvaltain senaatin ja SonyPictures-yhtiön palvelimille 2011 kohdistuneista iskuista.